open-index/open-wikipedia-markdown huggingface dataset:
ശൈലേന്ദ്രനാഥ് മന്ന

ഇന്ത്യൻ ഫുട്‌ബോളിലെ ഇതിഹാസ താരങ്ങളിലൊരാളായ **ശൈലേന്ദ്രനാഥ് മന്ന**(1 സെപ്റ്റംബർ 1924 - 27 ഫെബ്രുവരി 2012).മികച്ച സെറ്റ് പീസ് കളിക്ക് പേരുകേട്ട മന്നയെ 2000 ത്തിൽ നൂറ്റാണ്ടിന്റെ ഫുട്‌ബോളറായി ആൾ ഇന്ത്യ ഫുട്‌ബോൾ ഫെഡറേഷൻ തിരഞ്ഞെടുത്തിരുന്നു.
## ജീവിതരേഖ
1924 സെപ്തംബർ ഒന്നിന് ഹൗറയിലാണ് ജനിച്ചത്. കൊൽക്കത്ത ലീഗിലെ രണ്ടാം ഡിവിഷൻ ക്ലബ്ബായ ഹൗറ യൂണിയനിലൂടെയായിരുന്നു ഫുട്ബോൾജീവിതത്തിന്റെ തുടക്കം.1942 മുതൽ 1960 ൽ വിരമിക്കുന്നത് വരെ അദ്ദേഹം ബഗാനിൽ തുടർന്നു. പിന്നീട് ബഗാന്റെ കോച്ചായും പ്രവർത്തിച്ച മന്നയെ ക്ലബ് 2001 ൽ മോഹൻ ബഗാൻ രത്‌ന നൽകി ആദരിക്കുകയുണ്ടായി. 1948ലെ ലണ്ടൻ ഒളിമ്പിക്സിലായിരുന്നു രാജ്യാന്തര അരങ്ങേറ്റം. അന്ന് കരുത്തരായ ഫ്രാൻസിനോട് 2-1ന് തോറ്റാണ് ഇന്ത്യ പുറത്തായത്. ന്യൂഡൽഹിയിൽ നടന്ന പ്രഥമ ഏഷ്യൻ ഗെയിംസിൽ ഇന്ത്യയ്ക്ക് സ്വർണം സമ്മാനിച്ചത് മന്നയുടെ നേതൃത്വത്തിലുള്ള ടീമായിരുന്നു. ഇന്ത്യയുടെ എക്കാലത്തെയും മികച്ച നേട്ടമാണിത്. ക്വാഡ്രാങ്കുലർ ടൂർണമെന്റിൽ ഇന്ത്യ തുടർച്ചയായ നാലു വർഷം കിരീടം നേടിയതും മന്നയുടെ നായകത്വത്തിലാണ്. 1952ലെ ഹെൽസിങ്കി ഒളിമ്പിക്സിലും ഇന്ത്യയെ നയിച്ചത് ഈ പ്രതിരോധനിരക്കാരനാണ്. 
1954 മനില ഏഷ്യൻ ഗെയിംസിലും ഇന്ത്യയെ അദ്ദേഹം നയിച്ചു.1952 മുതൽ തുടർച്ചയായി മൂന്നു വർഷം നാല് രാഷ്ട്രങ്ങൾ പങ്കെടുത്ത ടൂർണമെന്റിലും മന്നയുടെ നേതൃത്വത്തിൽ ഇന്ത്യ കിരീടം നേടി. 1953 ൽ ഇംഗ്ലണ്ട് ഫുട്‌ബോൾ അസോസിയേഷന്റെ ഇയർബുക്കിൽ ലോകത്തെ മികച്ച 10 ക്യാപ്റ്റന്മാരുടെ പട്ടിക തയ്യാറാക്കിയതിൽ മന്നയും ഉൾപ്പെട്ടു.ബൂട്ടുപോലുമില്ലാതെ ലണ്ടൻ ഒളിമ്പിക്‌സിൽ കളിക്കേണ്ടി വന്നിട്ടുണ്ട് മന്നയുടെ നേതൃത്വത്തിലുള്ള ടീമിന്. ഫ്രാൻസിനോട് 2-1ന് തോറ്റ് പുറത്തായപ്പോൾ ബ്രിട്ടനിലെ മാർഗരറ്റ് രാജകുമാരി മന്നയോട് ചോദിക്കുകയുണ്ടായി. ബൂട്ടില്ലാതെ എതിരാളികളെ നേരിടാൻ നിങ്ങൾക്ക് ഭയം തോന്നുന്നില്ലേ എന്ന ആ ചോദ്യത്തിന് ബൂട്ട് വാങ്ങാൻ പോലും പണമില്ലായിരുന്നു എന്നതാണ് വസ്തുതയെങ്കിലും ബൂട്ടില്ലാതെ കളിക്കുന്നതാണ് കൂടുതൽ സുഖപ്രദം എന്നായിരുന്നു മന്നയുടെ മറുപടി.

## പുരസ്കാരങ്ങൾ
*പത്മശ്രീ (1970)
*നൂറ്റാണ്ടിന്റെ ഫുട്‌ബോളറായി ആൾ ഇന്ത്യ ഫുട്‌ബോൾ ഫെഡറേഷൻ തിരഞ്ഞെടുത്തു.(2000)
* മോഹൻ ബഗാൻ രത്‌ന (2001)
## അവലംബം

## പുറം കണ്ണികൾ
* 
* Obituary - The Economist

വർഗ്ഗം:ഇന്ത്യയിലെ ഫുട്ബോൾ കളിക്കാർ‎
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1924-ൽ ജനിച്ചവർ
വർഗ്ഗം:2012-ൽ മരിച്ചവർ
വെല്ലൂർ രാമഭദ്രൻ

പ്രശസ്തനായ  മൃദംഗ വിദ്വാന്മാരിലൊരാളാണ്  **വെല്ലൂർ രാമഭദ്രൻ** (4 ആഗസ്റ്റ് 1929 - 27 ഫെബ്രുവരി 2012) ആറ് പതിറ്റാണ്ടിലേറെ സംഗീതലോകത്ത് നിറഞ്ഞുനിന്ന രാമഭദ്രൻ നിരവധി പുരസ്കാരങ്ങൾ നേടിയിട്ടുണ്ട്. 
## ജീവിതരേഖ
1929 ആഗസ്ത് നാലിന് വെല്ലൂരിലായിരുന്നു ജനനം. അച്ഛൻ പ്രശസ്ത മൃദംഗ വിദ്വാൻ കൊന്നക്കോൽ ഗോപാലാചാര്യരുടെ സ്വാധീനമാണ് രാമഭദ്രനെ കർണാടക സംഗീതലോകത്ത് എത്തിച്ചത്. പ്രശസ്ത സംഗീതജ്ഞൻ മധുരൈ മണി അയ്യരോടൊപ്പം ചെന്നൈയിലെ ജഗന്നാഥ ഭക്തസഭയിൽ 1943ൽ മൃദംഗം വായിച്ചാണ് അദ്ദേഹം സംഗീതസപര്യ ആരംഭിച്ചത്. സംഗീത പ്രതിഭകളായ ചെമ്പൈ വൈദ്യനാഥ ഭാഗവതർ , മഹാരാജപുരം വിശ്വനാഥ അയ്യർ , അരിയക്കുടി രാമാനുജ അയ്യങ്കാർ , ശെമ്മാങ്കുടി ശ്രീനിവാസ അയ്യർ , മുസിരി സുബ്രഹ്മണ്യ അയ്യർ തുടങ്ങിയവരോടൊപ്പം രാമഭദ്രൻ വേദി പങ്കിട്ടു. വയലിൻ മാന്ത്രികൻ ലാൽഗുഡി ജയരാമൻ , ടി എൻ കൃഷ്ണൻ , പ്രശസ്ത പുല്ലാങ്കുഴൽ വാദകൻ ടി ആർ മഹാലിംഗം എന്നിവരോടൊപ്പവും നിരവധി സംഗീത പരിപാടികൾ അവതരിപ്പിച്ചിട്ടുണ്ട്. പാലക്കാട് മണിഅയ്യരുടെ പ്രശംസയ്ക്ക് പാത്രമായിട്ടുണ്ട്. നിരവധി വിദേശരാജ്യങ്ങളിൽ കച്ചേരികളിൽ പങ്കെടുത്തിട്ടുണ്ട്.

## പുരസ്കാരങ്ങൾ
*സംഗീതകലാനിധി
*സംഗീത ചൂഢാമണി
*കലൈമാമണി
*തലവിലാസ്
*ചൗഡയ്യ സ്മാരക അവാർഡ്
*സംഗീതനാടക അക്കാദമി പുരസ്കാരം 
## അവലംബം

## പുറം കണ്ണികൾ

വർഗ്ഗം:കർണ്ണാടകസംഗീതജ്ഞർ
വർഗ്ഗം:മൃദംഗവാദകർ
വർഗ്ഗം:സംഗീതകലാനിധി പുരസ്കാരം ലഭിച്ചവർ
പത്മാസനം

* നിവർന്നിരിക്കുക.
* വലതുകാൽ മടക്കി  ഇടതു തുടയുടെ മേലെ വയ്ക്കുക.
* ഇടതുകാൽ മടക്കി വലതു തുടയുടെ മേലെ വയ്ക്കുക.
* കാല്പാദങ്ങളുടെ അടിവശം മുകളിലേക്കായിരിക്കണം.
* ഉപ്പൂറ്റികൾ വയറിനോട് ചേർന്നിരിക്കണം.
* .കാൽ മുട്ടുകൾ തറയിൽ തൊട്ടിരിക്കണം.
* കൈകൾ ചിന്മുദ്രയിൽ പിടിച്ച് അതത് കാൽമുട്ടുകളിൽ വയ്ക്കുക.

## അവലംബം

*Asana Pranayama Mudra Bandha  -Swami Satyananda Saraswati
*Light on Yoaga - B.K.S.  Iiyenkarngar	
*The path to holistic health – B.K.S.  Iiyenkarngar, DK books
*യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്

വർഗ്ഗം:യോഗ
ചക്രാസനം

* മലര്ന്നു കിടക്കുക.

* കാലുകള് മടക്കി പ്ര്ഷ്ഠത്തോട് ചേര്ത് വയ്ക്കുക.

* കൈകള് തലയ്ക്ക് ഇരുവശങ്ങളിലും കമഴ്ത്തി പതിച്ചുവയ്കുക.

* ശ്വാസം എടുത്തുകൊണ്ട്, തല നിലത്തുമുട്ടിച്ചുകൊണ്ട്, അരക്കെട്ട് ഉയര്ത്ക.

* വീണ്ടും ശ്വാസം എടുത്തുകൊണ്ട കൈകള് നിവര്ത്, തല നിലത്തുനിന്നും ഉയര്ത്ക. 

* സാധാരണ സ്വാസത്തില് കുറച്ചുനേരം നില്ക്കുക.

* ശ്വാസം വിട്ടുകൊണ്ട് തിരിച്ചു വരിക.
## ചിത്രശാല

## അവലംബം
Asana Pranayama Mudra Bandha  -Swami Satyananda Saraswati

Light on Yoaga - B.K.S.  Iiyenkarngar	

The path to holistic health – B.K.S.  Iiyenkarngar, DK books

യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്


വർഗ്ഗം:യോഗ
എളേരിത്തട്ട്

കാസർഗോഡ് ജില്ലയിലെ വെസ്റ്റ് എളേരി പഞ്ചായത്തിൽ സ്ഥിതി ചെയ്യുന്ന ഒരു പ്രദേശമാണ് **എളേരിത്തട്ട്**. മുൻ മുഖ്യമന്ത്രിയും കമ്മ്യൂണിസ്റ്റ് നേതാവുമായിരുന്ന ഇ.കെ. നായനാർ തന്റെ ഒളിവുകാല ജീവിതം നയിച്ചത് എളേരിത്തട്ടിലെ വനമേഖലയിൽ ആയിരുന്നു. പിന്നീട് മുഖ്യമന്ത്രി ആയപ്പോൾ 1981 ഇൽ അദ്ദേഹം അവിടെ ഒരു ഗവണ്മെന്റ് കോളേജ് അനുവദിക്കുകയുണ്ടായി. ശ്രീ. നായനാരുടെ മരണശേഷം അദ്ദേഹത്തോടുള്ള ബഹുമാനാർത്ഥം ഈ കോളേജ്  ഇ.കെ. നായനാർ സ്മാരക ഗവ. കോളേജ്  എന്ന പേരിൽ പുനർനാമകരണം ചെയ്തു. എളേരിത്തട്ടിലെ പ്രധാനപ്പെട്ട ആരാധനാലയങ്ങളാണ്  ശ്രീ സുബ്രഹ്മണ്യ കോവിലും, മുണ്ട്യക്കാവും.എളേരിത്തട്ടിലെ വിദ്യാലയമാണ് എ.എൽ.പി.സ്കൂൾ എളേരിത്തട്ട്.
എളേരിത്തട്ടിനു സമീപത്ത്‌ കൂടി ഒഴുകുന്ന നദിയാണ് ചൈത്രവാഹിനി.  കൊന്നക്കാട്  മലനിരകളിൽ നിന്ന് ഉദ്ഭവിച്ച് ഈ നദി നീലേശ്വരം കാര്യങ്കോട് പുഴയിൽ ചെന്ന് ചേരുന്നു.

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
കന്ധരാസനം

ഇംഗ്ലീഷിൽ **Shoulder pose** എന്നു പയുന്നു,

*മലർന്നു  കിടക്കുക
*കാലുകൾ മടക്കി പൃഷ്ഠത്തോട് ചേർത്ത്  കുത്തി നിർത്തുക. കാൽ പാദങ്ങൾ പതിച്ചുവയ്ക്കുക.
*ശ്വാസം എടുത്തുകൊണ്ട് അരക്കെട്ടും നെഞ്ചും ഉയർത്തു ക, നട്ടെല്ലും മുകളിലേക്ക് വളയ്ക്കണം.
*താടി നെഞ്ചിനോട് ചേർന്നിരിക്കാൻ ശ്രമിക്കണം.
*കുറച്ചുനേരം അങ്ങനെ നിൽക്കുക.
*ശ്വാസം വിട്ടുകൊണ്ട് പഴയ സ്ഥിതിയിലേക്ക് വരിക.

## അവലംബം

*Asana Pranayama Mudra Bandha  -Swami Satyananda Saraswati
*Light on Yoaga - B.K.S.  Iiyenkarngar	
*The path to holistic health – B.K.S.  Iiyenkarngar, DK books
*യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്

വർഗ്ഗം:യോഗ
ഭൗമകേന്ദ്ര മാതൃക

ആദ്യകാലങ്ങളിൽ ഉരുത്തിരിഞ്ഞു വന്ന സൗരയൂഥത്തിന്റെ ഒരു മാതൃകയാണ്  **ഭൗമകേന്ദ്ര മാതൃക**. ഈ മാതൃക പ്രകാരം പ്രപഞ്ചത്തിന്റെ കേന്ദ്രം ഭൂമിയാണെന്നും നിശ്ചലമായി നിൽക്കുന്ന ഭൂമിയെ പ്രപഞ്ചത്തിലെ മറ്റെല്ലാ വസ്തുക്കളും വലം വയ്ക്കുന്നു എന്നും കരുതിയിരുന്നു. പുരാതന ഗ്രീക്ക് സംസ്കാരം പോലെ പല പുരാതന സംസ്കാരങ്ങളുടെയും പ്രാപഞ്ചിക വീക്ഷണങ്ങളിലെ ആദ്യ മതൃകയായി ഇതു നിലകൊണ്ടു. ഗ്രീക്ക് തത്ത്വ ചിന്തകരായിരുന്ന അരിസ്റ്റോട്ടിൽ ടോളമി മുതലായവർ സൂര്യനും ചന്ദ്രനും മറ്റ് നഗ്നനേത്രങ്ങൾ കൊണ്ട് കാണാൻ സാധിക്കുന്ന ഗ്രഹങ്ങളും ഭൂമിക്കു ചുറ്റും വലം വയ്ക്കുന്നു എന്നു കരുതിയിരുന്നു.
ഭദ്രാസനം (യോഗ)

* കാലുകൾ മടക്കി പാദങ്ങള് ചേർത്തു വയ്ക്കണം
* കാലിന്റെ ഉപ്പൂറ്റികൾ ശരീരത്തോട് പറ്റാവുന്നത്ര അടുപ്പിച്ചുവയ്ക്കുക.
* കൈകൾ കൊണ്ട് കാലിന്റെ പാദങ്ങളിൽ പിടിക്കണം.
* കാലിന്റെ തുടകൾ തറയിൽ പതിച്ചു വയ്ക്കാൻ ശ്രമിക്കുക.
* ശ്വാസം എടുത്തുകൊണ്ട് കാൽമുട്ടുകൾ ഉയത്തി ശരീരത്തോട് അടുപ്പിക്കുക.
* ശ്വാസം വിട്ടുകൊണ്ട് തറയിൽ പതിച്ചു വയ്ക്കാൻ ശ്രമിക്കുക.

## അവലംബം

* Asana Pranayama Mudra Bandha  -Swami Satyananda Saraswati
* Light on Yoaga - B.K.S.  Iiyenkarngar	
* The path to holistic health – B.K.S.  Iiyenkarngar, DK books
* യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്

വർഗ്ഗം:യോഗ
മിഷേൽ ഹസനാവിഷ്യസ്

ഒരു ഫ്രഞ്ച് ചലച്ചിത്ര സംവിധായകനും, ചലച്ചിത്ര നിർമ്മാതാവും, തിരക്കഥാകൃത്തുമാണ് **മിഷേൽ ഹസനാവിഷ്യസ്**(ജനനം: മാർച്ച് 29 1967). ഇദ്ദേഹം സംവിധാനം ചെയ്ത് 2011-ൽ പുറത്തിറങ്ങിയ ദ ആർട്ടിസ്റ്റ് എന്ന ചിത്രത്തിനു മികച്ച ചലച്ചിത്രത്തിനും, മികച്ച സംവിധായകനുമുള്ള അക്കാദമി പുരസ്കാരങ്ങൾ 84-ആം അക്കാദമി പുരസ്കാരം നേടി. സ്പൈ മൂവീ പാരഡീസ് ഒ.എസ്.എസ്. 117: കൈറോ, നെസ്റ്റ് ഓഫ് സ്പൈസ്, ഒ.എസ്.എസ്. 117: ലോസ്റ്റ് ഇൻ റിയോ എന്നീ ചിത്രങ്ങളും ഇദ്ദേഹം സംവിധാനം ചെയ്തിട്ടുണ്ട്.
## അവലംബം

## പുറമെ നിന്നുള്ള കണ്ണികൾ
* 

വർഗ്ഗം:1967-ൽ ജനിച്ചവർ

വർഗ്ഗം:മാർച്ച് 29-ന് ജനിച്ചവർ

വർഗ്ഗം:ഫ്രഞ്ച് ചലച്ചിത്രസംവിധായകർ
വർഗ്ഗം:മികച്ച സംവിധായകനുള്ള അക്കാദമി പുരസ്കാരം ലഭിച്ചവർ
പുലയർ പുറപ്പാട്

ചിറയിൻകീഴ് ശാർക്കര ദേവി ക്ഷേത്രത്തിലും മറ്റും കാളിയൂട്ട് മഹോത്സവത്തിന്റെ ഭാഗമായി നടക്കുന്ന   പാട്ടും നൃത്തവും മേളവും പ്രാചീനഭാഷാ വഴക്കവും പ്രയോഗങ്ങളും ചേർന്ന നൃത്തനാടക രൂപമാണ് **പുലയർ പുറപ്പാട്.**
## ചരിത്രം
കാർഷിക സംസ്‌കാരത്തോട് ചേർന്നുനിന്ന പുലയർസമുദായത്തെ അടിച്ചമർത്തി നിർത്തുന്നതിനോടുള്ള ഒരു തലമുറയുടെ പ്രതിഷേധമാണ് പുലയർ പുറപ്പാട്. പുലയുടെ രൂപത്തിൽ ദേവി നിത്യവും കാളീ നാടകങ്ങൾ അരങ്ങേറുന്ന തുള്ളൽപുരയിൽ എത്തുമായിരുന്നു. എന്നാൽ പുല ദേവിയാണെന്നറിയാതെ കൃഷിക്കാർ കളിതമാശകൾ പറഞ്ഞ് ദേവിയെ രസിപ്പിച്ചു. ഇതിനിടെ ഒരുനാൾ വില്വമംഗലം സ്വാമി ശാർക്കരയിലെത്തി. സ്വാമിയെ കണ്ടതോടെ ദേവി അപ്രത്യക്ഷയായി. എന്നാൽ തങ്ങൾക്കൊപ്പം തമാശ പറഞ്ഞ് രസിച്ചയാൾ പെട്ടെന്ന് മറഞ്ഞത് പുലയർക്ക് രസിച്ചില്ല. ഇതിൽ കോപം പൂണ്ട പുലയർ ദേവിയെ ശകാരിക്കുന്നതാണ് കഥാതന്തു. 

അധ്വാനിക്കുന്ന വർഗത്തിനെ ചൂഷണം ചെയ്യുന്നതിനെതിരെയും തങ്ങളുടെ ദുഃസ്ഥിതിയെക്കുറിച്ചുമുള്ള വിലാപം പുലയർ പുറപ്പാടിലുണ്ട്. തമിഴ് സങ്കരഭാഷയിലാണ് വിലാപവും വർത്തമാനങ്ങളും ഉള്ളത്. കള്ളുകുടിയുടെ ദോഷങ്ങൾ പൊതുജനത്തിനെ ബോധ്യപ്പെടുത്തുന്ന കള്ളുകുടിയൻ പുറപ്പാട്, ബ്രാഹ്മണമേധാവിത്വത്തിനെതിരെയുള്ള പാണ്ടി ബ്രാഹ്മണപുറപ്പാട് തുടങ്ങിയവ ഇതിലെ രസകരമായ ഭാഗങ്ങളാണ്. ഇതു കഴിഞ്ഞാൽ പിന്നെ  മുടിയുഴിച്ചിലാണ്. മുടിയുഴിച്ചിലിന് പിന്നാലെ ശാർക്കര പറമ്പിൽ കാളിയൂട്ട് നടക്കും. കാളീനാടക അന്ത്യത്തിന് ശേഷമുള്ള ദേവിയുടെ പുറപ്പാടിനും ദാരികനിഗ്രഹ ചടങ്ങിനും നിരവധി ഭക്തന്മാർ സംബന്ധിക്കാറുണ്ട്.

ക്ഷേത്രമതിൽക്കെട്ടിനകത്തുള്ള തുള്ളൽ പുരയിലാണ് ഇത് നടക്കുന്നത്. വെള്ളാട്ടം കളി, കുരുത്തോലയാട്ടം, നാരദൻ പുറപ്പാട്, നായർ പുറപ്പാട്, ഐരാണി പുറപ്പാട്, കണിയാരു പുറപ്പാട്, പുലയർ പുറപ്പാട്, മുടിയുഴിച്ചിൽ, നിലത്തിൽ പോര് എന്നിവയാണ് കാളിയൂട്ടിലെ ഒമ്പത് ദിവസത്തെ പ്രധാന ചടങ്ങുകൾ.

## അവലംബം


വർഗ്ഗം:കാളിയൂട്ട്
കണിയാരു പുറപ്പാട്

ശാർക്കര കാളിയൂട്ടിന്റെ അനുഷ്ഠാന ചടങ്ങുകളുടെ ആറാം രംഗമാണ് **കണിയാരു പുറപ്പാട്**. 
## ചടങ്ങുകൾ
നനയർ കണിയാരും കാന്തൻ കണിയാരും കഥാപാത്രങ്ങളായെത്തുന്ന ദിവസമാണ് കണിയാരു പുറപ്പാട് എന്നറിയപ്പെടുന്നത്. കാളിയൂട്ടിന്റെ ചിട്ടവട്ടങ്ങൾ ഏതാണ്ട് പൂർത്തിയാക്കി ചടങ്ങുകൾ നടത്താനുള്ള തയ്യാറെടുപ്പുകൾ ആരംഭിക്കുമ്പോഴാണ് കണിയാരു പുറപ്പാട് അരങ്ങേറുക. ഈ സമയം വടക്ക് നിന്ന് നനയർ എന്നും കാന്തൻ എന്നും പേരുള്ള രണ്ട് ജ്യോത്സ്യന്മാർ എത്തുന്നു. ഇവർ ഉണ്ടാക്കുന്ന വിക്രിയകളാണ് ഈ ചടങ്ങിൽ ആവിഷ്‌കരിക്കുന്നത്.
## കഥാംശം
കാളിയൂട്ടിന്റെ പ്രാധാന്യത്തെക്കുറിച്ച് അറിയുന്ന ജ്യോത്സ്യന്മാർ അതിന്റെ പവിത്രതയെക്കുറിച്ച് ചിന്തിക്കുന്നു. കാളിയൂട്ട് നടക്കുന്ന സ്ഥലത്തിന്റെ പ്രത്യേകതകളെക്കുറിച്ചറിയാൻ അവർ പ്രശ്‌നം വെച്ചു. കാളിയൂട്ട് നിലത്തിൽ ചില ദുർനിമിത്തങ്ങൾ ഉണ്ടെന്ന് പ്രശ്‌നത്തിൽ തെളിയുന്നു. ഇതേത്തുടർന്ന് പ്രതിക്രിയകൾ നിശ്ചയിക്കുന്നു. ഇതാണ് കണിയാരു പുറപ്പാടിന്റെ കഥാംശം. കാളിയൂട്ട് ചടങ്ങുകൾ നടക്കുന്ന തുള്ളൽപ്പുരയും ക്ഷേത്രപരിസരവും മലിനമായതാണ് ദുർനിമിത്തത്തിന് കാരണമെന്നാണ് ജ്യോത്സ്യന്മാർ പറയുന്നത്. ഇതിന് ഏറെ ചെലവുകൾ ഉള്ള പ്രതിവിധി ഇവർ നിശ്ചയിക്കുന്നു. ശുദ്ധികലശം നടത്താൻ മലവേടൻമാരെക്കൊണ്ട് ചാറ്റ് നടത്താൻ അവർ നിർദ്ദേശിച്ചതിനെ തുടർന്ന് ക്ഷേത്രാധികാരികൾ ചാറ്റ് നടത്താൻ ഒരുങ്ങുന്നതാണ് കഥയ്ക്കുള്ളിലെ കഥ. അനുഷ്ഠാനത്തിന്റെ ഏഴാം രംഗമാണ് പുലയർ പുറപ്പാട്.

വർഗ്ഗം:കാളിയൂട്ട്
ചീരത്തോരൻ

ചീര ഉപയോഗിച്ചുണ്ടാക്കുന്ന തോരനാണ് **ചീരത്തോരൻ.** കേരളത്തിൽ മിക്കവാറും പ്രദേശങ്ങളിൽ ഈ ഇതുണ്ടാക്കാറുണ്ട്. സാധാരണയായി സദ്യക്ക് ഈ വിഭവം കാണാറില്ല.
## വേണ്ട സാധനങ്ങൾ
* ചീര -കാൽ കിലോ
* തേങ്ങ -അര മുറി ചിരകിയത്
* മുളകുപൊടി -1 ടീസ്പൂൺ
* മഞ്ഞൾപ്പൊടി -പാകത്തിന്
* ഉപ്പ് -പാകത്തിന്
* ഉള്ളി അരിഞ്ഞത് -1 ടീസ്പൂൺ
* കടുക്, ഉഴുന്നുപരിപ്പ് -ആവശ്യത്തിന്
* എണ്ണ -150 ഗ്രാം

## പാചകം ചെയ്യുന്ന വിധം
ചീര കഴുക ചെറുതായി അരിയുക. വെള്ളം വാർന്നു കളയണം. തേങ്ങചിരകിയതും ഉള്ളി അരിഞ്ഞതും മുളകുപൊടിയും മഞ്ഞൾപ്പെടിയും ചേർത്ത് തിരുമ്മി വയ്ക്കുക. അടുപ്പത്ത് ചീനച്ചട്ടി വച്ച് ചൂടാകുമ്പോൾ എണ്ണ ഒഴിക്കുക. എണ്ണ ചൂടായാൽ കടുകും ഉഴുന്നു പരിപ്പും ഇടുക. കടുക് പൊട്ടിക്കഴിഞ്ഞ് വറ്റൽമുളക് കഷണമായി ഇടുക. മുളക് മൂത്താൽ തിരുമ്മി വച്ച തേങ്ങ ചേർക്കുക. അതിനുശേഷം അരിഞ്ഞുവച്ച ചീര അതിലേക്ക് ഇടുക. നന്നായി ഇളക്കുക. അല്പനേരം മൂടി വച്ച് വേവിക്കുക.
## ചീരത്തോരൻ വിവിധ ഘട്ടങ്ങൾ

File:Cheera Thoran Stage1.JPG |ചീരത്തോരനുണ്ടാക്കാനായി കടുക് വറുക്കുന്നു
File:Cheera Thoran Stage2.JPG|അരിഞ്ഞ ചീര ചേർക്കുന്നു
File:Cheera Thoran.JPG|മൂടി വച്ച് വേവിച്ചതിനു ശേഷം


വർഗ്ഗം:കറികൾ
അമ്മു സ്വാമിനാഥൻ

സ്വാതന്ത്രസമര സേനാനിയും ഇന്ത്യൻ ഭരണഘടനാ നിർമ്മാണസഭാംഗവുമായിരുന്നു  **അമ്മു സ്വാമിനാഥൻ** അഥവാ **അമ്മുകുട്ടി സ്വാമിനാഥൻ** .

## ജീവിതരേഖ
1894 ഏപ്രിൽ 22ന്  പാലക്കാട് ജില്ലയിലെ ആനക്കരയിലെ വടക്കത്ത് കുടുംബത്തിലാണ് ജനിച്ചത്. അച്ഛന്റെ പേര് ഗോവിന്ദ മേനോൻ എന്നായിരുന്നു. കുറെ മക്കളിൽ ഇളയവളായിരുന്നു, അമ്മു. വീട്ടിൽ നിന്ന് അനൗപചാരിക വിദ്യാഭ്യാസം കിട്ടി. ചെറുപ്പത്തിലെ അച്ഛൻ മരിച്ചു. കുറെ കുട്ടികൾ ഉണ്ടായിരുന്നതിനാൽ അവരെ വളർത്താനും കല്ല്യാണം നടത്തി അയക്കാനും അമ്മ കുറെ കഷ്ടപ്പെട്ടു. 

അമ്മുവിന്റെ 13-ആം വയസ്സിൽ അന്ന് നടപ്പായിരുന്ന സംബന്ധം നടത്തി. അവരേക്കാൾ 20 വയസ്സ് മൂപ്പുള്ള ഡോ. സ്വാമിനാഥനായിരുന്നു, ഭർത്താവ്. വിവാഹത്തെ തുടർന്ന് മദ്രാസിൽ എത്തി, പൊതുപ്രവർത്തനങ്ങൾ ആരംഭിച്ചു. ഇന്ത്യയിലെ ആദ്യകാല വനിതാസംഘടനയായ 'മദ്രാസ് വിമൻസ് അസോസിയേഷന്റെ' പ്രവർത്തകയായി. 1936ൽ ഇന്ത്യൻ നാഷണൽ കോൺഗ്രസിന്റെ പ്രചാരണാർത്ഥം ഇന്ത്യയൊട്ടാകെ സഞ്ചരിച്ചു. 1942ൽ ക്വിറ്റ് ഇന്ത്യാ സമരവുമായി ബന്ധപ്പെട്ട് അറസ്റ്റിലായി. 1947ൽ രൂപീകൃതമായ കോൺസ്റ്റിറ്റ്യൂവന്റ് അസംബ്ലിയിൽ അംഗമായിരുന്നു. 1960 വരെ രാജ്യസഭാംഗവുമായിരുന്നു. 1978ൽ അന്തരിച്ചു. മൃണാളിനി സാരാഭായി, ക്യാപ്റ്റൻ ലക്ഷ്മി എന്നിവർ മക്കളാണ്.

## വിവാഹ ജീവിതം
സുബ്ബരാമ സ്വാമിനാഥൻ ഇടത്തരം തമിഴ് ബ്രാഹ്മണകുടുംബത്തിലാണ് ജനിച്ചത്. വിദ്യാഭ്യാസത്തിനും നിലവാരത്തിനു മേലേക്ക് ഉയരാനും അദ്ദേഹം വളരെ അധികം കഷ്ടപ്പെട്ടിരുന്നു.എഡ്വിൻബർഗ്ഗിലെ ലണ്ടൻ സർവകലാശാലയിൽ സ്കോളർഷിപ്പുകൊണ്ടാണ് പഠിച്ചത്. ഹാർവാഡ് സർവകലാശാലയിൽ നിന്ന് നിയമത്തിൽ ഡോക്ടറേറ്റ് നേടി.അദ്ദേഹം അവിടെ തന്നെ തുടർന്നു. മുപ്പതുകളുടെ മദ്ധ്യം വരെ സാമ്പത്തിക സ്ഥിതി അദ്ദേഹത്തെ വിവാഹം നീണ്ടു പോകുന്നയതിന് കാരണമാക്കി. അമ്മു ജീവിതത്തിലേക്ക് കടന്നു വന്നതോടെ അമ്മുവിന്റെ എല്ലാതരത്തിലുള്ള ഉന്നമനത്തിനുമായി അദ്ദേഹം ശ്രമിച്ചു. അദ്ദേഹം അമ്മുവിനെ ലണ്ടനിലെ രെജിസ്ട്രിയിൽ വച്ച് ഔപചാരികമായി വിവാഹം രജിസ്റ്റർ ചെയ്തു.

## തൊഴിൽ
സ്വാമിനാഥൻ അമ്മുവിന്റെ കഴിവുകളെ പ്രോൽസാഹിപ്പിച്ചിരുന്നു. അദ്ദേഹത്തിന്റെ സ്വാധീനം മൂലം അവർ മഹാത്മാഗാന്ധിയുടെ അനുയായിയായി, സ്വാതന്ത്ര്യ സമരത്തിൽ പങ്കെടുത്തു അവർ ഇന്ത്യൻ നിയമസഭയിൽ അംഗമായിരുന്നു.(Constituent Assembly of India). അവർ സ്തീ ആയതുകൊണ്ടും അന്നു സ്ത്രീകൾ വിരളമായേ രാഷ്ട്രീയത്തിൽ ഇടപെട്ടിരുന്നുള്ളു എന്നതുകൊണ്ടുമാണ് ഈ സ്ഥാനം അവർക്കുകിട്ടിയത്.അവർ പ്രസംഗങ്ങൾ വായിക്കുകയും അനേകം സംവാദങ്ങളിൽ പങ്കെടുക്കുകയും ചെയ്തിരുന്നു. 1952ൽ മദ്രാസ് സംസ്ഥാനത്തു നിന്നുള്ള രാജ്യസഭ അംഗമായിരുന്നു. 1960 നവംബർ മുതൽ 1965 വരെ ഭാരത് സ്കൗട്ട്സ് ആന്റ് ഗൈഡ്സ് പ്രസിഡന്റായിരുന്നു. അന്തരാഷ്ട വനിത വർഷത്തോടനുബന്ധിച്ച് 1975ൽ അവരെ ആ വർഷത്തിലെ അമ്മയായി തിരഞ്ഞെടുത്തു.

## രാജ്യസഭാംഗത്വം

* 1952 : കോൺഗ്രസ് (ഐ.), മദ്രാസ് സംസ്ഥാനം	

## അവലംബങ്ങൾ

വർഗ്ഗം:1884-ൽ ജനിച്ചവർ
വർഗ്ഗം: 1978-ൽ മരിച്ചവർ
വർഗ്ഗം:ഏപ്രിൽ 22-ന് ജനിച്ചവർ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:കേരളത്തിൽ നിന്നുള്ള വനിതാ സാമൂഹ്യപ്രവർത്തകർ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:കേരളത്തിന്റെ ലിംഗസമത്വചരിത്രം
വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ
വർഗ്ഗം:രാജ്യസഭാംഗങ്ങൾ
മേലുകാവ്

കോട്ടയം ജില്ലയിലെ മേലുകാവ് ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് **മേലുകാവ്**. ഈരാറ്റുപേട്ട (12 കി.മീ), പാലാ (21 കി.മീ.), തൊടുപുഴ (18 കി.മീ) എന്നിവയാണ് സമീപത്തുള്ള പട്ടണങ്ങൾ. സംസ്ഥാനപാത 44 മേലുകാവിലൂടെയാണ് കടന്നുപോകുന്നത്. ഇലവീഴാപൂഞ്ചിറ, ഇല്ലിക്കൽ കല്ല് എന്നിവ ഈ ഗ്രാമത്തിന് അടുത്തുള്ള വിനോദസഞ്ചാര കേന്ദ്രങ്ങളാണ്

## ആരാധനാലയങ്ങൾ
* സി.എസ്.ഐ. ക്രൈസ്റ്റ് കത്തീഡ്രൽ ചർച്ച്, മേലുകാവ്
* ഇന്ത്യ പൂർണ്ണ സുവിശേഷ ദൈവസഭ, കോലാനി
* സെന്റ്. ജെയിംസ് & സെന്റ്. ഫിലിപ്പോസ് സി.എസ്.ഐ. ചർച്ച് കോലാനി

## വിദ്യാലയങ്ങൾ
* സി.എം.എസ് ഹയർ സെക്കന്ററി സ്കൂൾ,മേലുകാവ്
* സി.എം.എസ് പ്രൈമറി ഇംഗ്ലീഷ് മീഡിയം സ്കൂൾ, മേലുകാവ്

## മറ്റ് സ്ഥാപനങ്ങൾ

* സർവ്വീസ് സഹകരണ ബാങ്ക്, മേലുകാവ്
* പോസ്റ്റ് ഓഫീസ്,മേലുകാവ്

## അവലംബങ്ങൾ

## പുറത്തേക്കുള്ള കണ്ണികൾ

വർഗ്ഗം:കോട്ടയം ജില്ലയിലെ ഗ്രാമങ്ങൾ
നിമിഷങ്ങൾ

രാധാകൃഷ്ണന്റെ സംവിധാനത്തിൽ മോഹൻലാൽ, ശങ്കർ, നളിനി, ശാന്തികൃഷ്ണ, ജോണി എന്നിവർ പ്രധാന കഥാപാത്രങ്ങളെ അവതരിപ്പിച്ച് 1986-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് **നിമിഷങ്ങൾ**.

## സംഗീതം
പി. ഭാസ്കരൻ രചിച്ച് എം.ബി. ശ്രീനിവാസൻ സംഗീതം നൽകിയ മൂന്ന് ഗാനങ്ങളാണ് ചിത്രത്തിലുള്ളത്. 
* *മുല്ലപ്പെരിയാറിനു..* - എസ്. ജാനകി
* *വാടിയ നീലക്കാടുകൾ...* - കെ.ജെ. യേശുദാസ്

## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രാധാകൃഷ്ണൻ സം‌വിധാനം ചെയ്ത ചലച്ചിത്രങ്ങൾ
നിലത്തിൽ പോര്

കാളിയൂട്ടിന്റെ അനുഷ്ഠാനചടങ്ങുകളുടെ അവസാന രംഗമാണ് **നിലത്തിൽ പോര്.**

## ചടങ്ങുകൾ
തിന്മയുടെ അവതാരമായ ദാരികനെ നിഗ്രഹിച്ച് നന്മയുടെ പ്രതിരൂപമായ ദേവി മടങ്ങും. കരകളെ വിറപ്പിച്ച ദാരികനെ കരക്കാരുടെ രക്ഷകയായ ദേവി വധിച്ച് വിജയം ആഘോഷിക്കും. ശാർക്കര ദേവീക്ഷേത്രത്തിൽ ഒൻപത് ദിവസം നീണ്ടുനിന്ന ചടങ്ങുകൾക്ക് സമാപനം കുറിച്ചാണ് കാളിയൂട്ട് നടക്കുന്നത്. ക്ഷേത്രക്കുളത്തിന് കിഴക്കുള്ള പറമ്പിൽ ആണ് ദേവി-ദാരിക പോരാട്ടത്തിന് പടക്കളം സജ്ജമാക്കുന്നത്. ഇവിടേക്ക് ദാരികനെ വധിക്കാനുറച്ച് ദേവിയെത്തുന്നതോടെയാണ് നിലത്തിൽ പോരിന് തുടക്കമാകുന്നത്. കാളിയൂട്ടിന് വേദിയുണരുന്നതോടെ പോർവിളികളുമായി ക്ഷേത്രത്തിനുള്ളിൽ നിന്ന് മുടിയേറ്റി ഇളമതിൽ കടന്ന് ദേവി അലറിത്തുള്ളിയെത്തും. സംഹാരരുദ്രയായെത്തിയ ദേവിയ ഈ സമയം ഭക്തർ വെറ്റിലയെറിഞ്ഞ് എതിരേൽക്കും.

തോൾവളയും കാൽച്ചിലമ്പും വീരപ്പല്ലും ധരിച്ച് ഉഗ്രരൂപിണിയായി ദേവി. കിരീടവും കൈയിൽ നീണ്ട വടിയുമേന്തി പരിഹാസഭാവത്തിൽ ദാരികനും. പിന്നെ ഇരുവരും പടക്കളത്തിൽ പ്രവേശിക്കും. കരകളെ വിറപ്പിച്ച ദാരികനെ കാണുമ്പോൾ കാളി രുദ്രയാകും. പോർക്കളത്തിനിരുവശത്തുമായി കെട്ടിയുയർത്തിയ പറമ്പുകളിൽ നിന്ന് കാളിയും ദാരികനും പോർവിളിക്കും. പടക്കളത്തിലെ പോരിനും പാച്ചിലുകൾക്കുമൊടുവിൽ പ്രതീകാത്മകമായി കുലവാഴ വെട്ടി ദേവി ദാരികനെ നിഗ്രഹിക്കും. ഇതോടെ ഭക്തർ ദേവീസ്തുതി മുഴക്കി, അവസാന ചടങ്ങുകളായ മുടിത്താളം തുള്ളലും ദേവിയെ തിരിച്ചാവാഹിക്കലും നടക്കും

## അവലംബം


വർഗ്ഗം:കാളിയൂട്ട്
പാലികുരിയ ആന്റെർസോണിയാന

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ പാലികുരിയയിലെ ഒരു സ്പീഷിസാണ് ***പാലികുരിയ ആന്റെർസോണിയാന*** - ***Palicourea anderssoniana***. ഇക്വഡോറിലാണ് ഇവ സഹജമായി കാണുന്നത്. അവിടെ ഇവ പടിഞ്ഞാറുഭാഗത്തെ ചെരിവുകളിൽ കാണുന്നു. 

## അവലംബം
* Jaramillo, T., Cornejo, X. & Pitman, N. 2004.  ''Palicourea anderssoniana''.   2006 IUCN Red List of Threatened Species.   Downloaded on 23 August 2007.

വർഗ്ഗം:പാലികുറിയ ജനുസ്സിൽ ഉൾപ്പെട്ട സസ്യങ്ങൾ
മുടിയുഴിച്ചിൽ

കാളിയൂട്ട് അനുഷ്ഠാനത്തിന്റെ ഭാഗമായി ചിറയിൻകീഴ്‌  ശാർക്കര ക്ഷേത്രത്തിൽ ഏഴ് രാത്രികളിലായി അത്താഴ ശീവേലി കഴിഞ്ഞ് തുള്ളൽപ്പുരയിൽ അരങ്ങേറിവന്നിരുന്ന കാളീനാടക ചടങ്ങുകളിലെ ഭദ്രകാളി പുറപ്പാടാണ് 'മുടിയുഴിച്ചിൽ' എന്നറിയപ്പെടുന്നത്.

## ചടങ്ങുകൾ
ക്ഷേത്രത്തിലെ നാലുപാടുമുള്ള കരകളിലെയും ഭക്തർക്ക് ദർശനം നൽകുന്നതിനായി ദേവി പുറപ്പെടുമെന്നാണ് വിശ്വാസം.ക്ഷേത്രപ്രവേശനം അനുവദിക്കുന്നതിന് മുമ്പ് നാനാജാതിക്കാർക്കും വിശ്വാസികൾക്കും ദർശനം നൽകുന്നതിനാണ് വിവിധ പുറപ്പാടുകൾക്ക് ശേഷമുള്ള ഈ എട്ടാം രംഗം ചിട്ടപ്പെടുത്തിയത്. ദേവീചൈതന്യം ഭദ്രകാളി, ദുർഗ, എന്നീ രണ്ട് മൂർത്തികളായി പിരിഞ്ഞ് നാല് ദിക്കിലും ദാരികനെ തിരയുന്നതാണ് ഈ രംഗത്തിലെ ചടങ്ങുകൾ.ദാരികനെ കാണാതെ നിരാശയാകുന്ന ദേവി രാവേറെ വൈകി ക്ഷേത്രത്തിൽ തിരിച്ചെത്തുന്നു. തുടർന്ന് ഉച്ചബലി നടക്കും. മറ്റ് ചില വിശ്വാസങ്ങളും ഐതിഹ്യങ്ങളും ഇതോടനുബന്ധിച്ചുണ്ട്. ദാരികന്റെ വെന്നിപ്പറ കേട്ട പരമശിവൻ നാരദൻവഴി നിലവിലുള്ള അവസ്ഥകൾ ഗ്രഹിക്കുന്നു. താൻ നിയോഗിച്ച യോഗീശ്വരന്മാരെയും ഇന്ദ്രാണി മഹേശ്വരി, വൈഷ്ണവി, കുമാരി എന്നീ മാതാക്കളെയും ദാരികൻ കീഴ്‌പ്പെടുത്തിയതും പരമശിവൻ അറിയുന്നു. ധ്യാനിച്ച് തൃക്കണ്ണ് തുറന്ന് രുദ്രയായ ഭദ്രകാളിയെ പുറത്തുവിട്ട് ദാരിക നിഗ്രഹത്തിന് വഴിയൊരുക്കുന്നു എന്നതാണ് ഈ ഐതിഹ്യത്തിൽ പ്രധാനം. നന്മയെ നിഗ്രഹിക്കാനൊരുങ്ങുന്ന തിന്മയെ നന്മയുടെ ആൾരൂപമായ ദേവി തന്റെ ശക്തിയാവാഹിച്ച് തിരിച്ച് നിഗ്രഹിക്കുന്നുവെന്ന സന്ദേശവും ഇതിൽ ഉൾക്കൊള്ളുന്നു. ഒപ്പം കരകളുടെ സംരക്ഷണവും ഭക്തരുടെ സുരക്ഷിതത്വവും ദേവി ഏറ്റെടുക്കുന്നു. ഒമ്പതാം ദിവസത്തിൽ ദാരിക നിഗ്രഹത്തിനായി ദേവി നിലത്തിൽപ്പോര് നടത്തും. ഇതാണ് കാളിയൂട്ട് എന്നറിയപ്പെടുന്നത്.

## അവലംബം


വർഗ്ഗം:കാളിയൂട്ട്
പി.കെ. നാരായണപ്പണിക്കർ

നായർ സർവീസ്‌ സൊസൈറ്റിയുടെ (എൻ.എസ്.എസ്.) ഒൻപതാമത്തെ ജനറൽ സെക്രട്ടറിയും, ഇരുപത്തിമൂന്നാമത്തെ പ്രസിഡണ്ടുമായിരുന്നു **പി.കെ. നാരായണപ്പണിക്കർ** (മുഴുവൻ പേർ: **പിച്ചാമത്ത് കൃഷ്ണപ്പണിക്കർ നാരായണപ്പണിക്കർ**) (ജനനം:ഓഗസ്റ്റ് 29 1930, മരണം:ഫെബ്രുവരി 29 2012)  . 1984-ൽ  കിടങ്ങൂർ ഗോപാലകൃഷ്ണപിള്ളയുടെ പിൻഗാമിയായി എൻ.എസ്.എസ്. ജനറൽ സെക്രട്ടറിയായി ചുമതലയേറ്റു. മന്നത്ത് പത്മനാഭനു ശേഷം തുടർച്ചയായി ഏറ്റവും കൂടുതൽ കാലം എൻ.എസ്.എസ്. ജനറൽ സെക്രട്ടറിയായി 27 വർഷം ഈ സ്ഥാനത്തു തുടർന്ന പി.കെ. നാരായണപ്പണിക്കരാണ്..

## ജീവിതരേഖ
ചങ്ങനാശ്ശേരി വാഴപ്പള്ളി പടിഞ്ഞാറുഭാഗം പിച്ചാമത്തിൽ ലക്ഷ്മിക്കുട്ടിയമ്മയുടെയും എ.എൻ. വേലുപ്പിള്ളയുടെയും ഏഴുമക്കളിൽ മൂന്നാമനായി 1930 ഓഗസ്റ്റ് 29-നു് ചിങ്ങമാസത്തിൽ ചിത്തിര നക്ഷത്രത്തിൽ ജനിച്ചു. വീട്ടുപേരും അമ്മാവൻ കൃഷ്ണപ്പണിക്കരുടെ പേരുമാണ് ഇനീഷ്യലുകൾ. വാഴപ്പള്ളി സെന്റ് തേരാസസ് സ്കൂളിലും, ചങ്ങനാശ്ശേരി പെരുന്ന സ്കൂളിലും, ചങ്ങനാശ്ശേരി എസ്.ബി. കോളേജിലും, എറണാകുളം മഹാരാജാസ് ലോ കോളേജിലുമായി വിദ്യാഭ്യാസം പൂർത്തിയാക്കി.. തുടർന്ന് അദ്ധ്യാപകനായും, അഭിഭാഷകനായും ഔദ്യോഗിക ജീവിതം ആരംഭിച്ചു..  

ചങ്ങനാശേരി നഗരസഭാ ചെയർമാനായും, കേരള സർവകലാശാലാ സെനറ്റംഗം, എംജി സർവകലാശാലാ സിൻഡിക്കേറ്റംഗം, ഗുരുവായൂർ ദേവസ്വം ബോർഡംഗം, വാഴപ്പള്ളി പഞ്ചായത്ത് കോടതി ജഡ്ജി, ചങ്ങനാശ്ശേരി ലയൺസ് ക്ലബ് പ്രസിഡന്റ് എന്നീ നിലകളിലും പ്രവർത്തിച്ചിട്ടുണ്ട്. .  1977-ൽ എൻ.എസ്.എസ്. ട്രഷററായി നേതൃസ്ഥാനത്തെത്തി. 1984 ജനുവരി ഒന്നിനാണ് ആദ്യമായി ജനറൽ സെക്രട്ടറിയായത്. സിംഗപ്പൂരിലെ ഇന്ത്യൻ ഹൈക്കമ്മീഷണറായി നിയമിതനായതിനെത്തുടർന്ന് സ്ഥാനമൊഴിഞ്ഞ കിടങ്ങൂർ ഗോപാലകൃഷ്ണപിള്ളയുടെ പിൻഗാമിയായാണ് അദ്ദേഹം പദവിയിലെത്തിയത്. എൻ.ഡി.പി. എന്ന രാഷ്ട്രീയപാർട്ടി രൂപീകരിച്ചപ്പോൾ അതിന്റെ അമരക്കാരനായിരുന്നു പണിക്കർ. . നീണ്ട 27 വർഷം അദ്ദേഹം ജനറൽ സെക്രട്ടറിയായി തുടർന്നു. 2011-ൽ ജനറൽ സെക്രട്ടറിസ്ഥാനം അസിസ്റ്റന്റ് സെക്രട്ടറിയായിരുന്ന ജി. സുകുമാരൻ നായർക്ക് കൈമാറി അദ്ദേഹം പ്രസിഡന്റായി.

വാർദ്ധക്യസഹജമായ അസുഖങ്ങളെത്തുടർന്ന് 82-ആം വയസ്സിൽ 2012 ഫെബ്രുവരി 29-ന് ഉച്ചയ്ക്ക് 2.10-ന് ചങ്ങനാശ്ശേരി വാഴപ്പള്ളിയിലുള്ള സ്വവസതിയിൽ വെച്ച് അദ്ദേഹം അന്തരിച്ചു. .മരണസമയത്ത് അദ്ദേഹം പ്രസിഡന്റായി തുടരുകയായിരുന്നു. മൃതദേഹം എൻ.എസ്.എസ്. ആസ്ഥാനത്ത് പൊതുദർശനത്തിന് വച്ചശേഷം പൂർണ ഔദ്യോഗിക ബഹുമതികളോടെ വീട്ടുവളപ്പിൽ സംസ്കരിച്ചു. അദ്ദേഹത്തിന്റെ പിൻഗാമിയായി പി.എൻ. നരേന്ദ്രനാഥൻ നായർ ചുമതലയേറ്റു. പണിക്കരുടെ ഭാര്യയും റിട്ട. അധ്യാപികയുമായിരുന്ന സാവിത്രിയമ്മ നേരത്തേ മരിച്ചിരുന്നു. സതീഷ്കുമാർ, ജഗദീഷ്കുമാർ, രഞ്ജിത് കുമാർ എന്നീ മൂന്ന് ആൺമക്കൾ ഇവർക്കുണ്ട്.

## പുരസ്കാരങ്ങൾ
*ആർച്ച് ബിഷപ്പ് മാർ ഗ്രിഗോറിയോസ് അവാർഡ്
*ക്ലെമിസ്സോഷ്യൽ ഫൗണ്ടേഷൻ അവാർഡ്
*ശ്രേഷ്ഠപുരുഷ അവാർഡ് 2009
*ഗുഡ്ഷെപ്പേർഡ് അവാർഡ് 2010

## അവലംബം

വർഗ്ഗം:1930-ൽ ജനിച്ചവർ
വർഗ്ഗം: 2012-ൽ മരിച്ചവർ
വർഗ്ഗം:ഓഗസ്റ്റ് 15-ന് ജനിച്ചവർ
വർഗ്ഗം:ഫെബ്രുവരി 29-ന് മരിച്ചവർ
വർഗ്ഗം:എൻ.എസ്.എസ്. ജനറൽ സെക്രട്ടറിമാർ
വർഗ്ഗം:എൻ.എസ്.എസ്. പ്രസിഡണ്ടുമാർ
ദുർഗേശനന്ദിനി

[thumb|250px|left|[ബങ്കിം ചന്ദ്ര ചാറ്റർജി]]

ബംഗാളി ഭാഷയിലെ ലക്ഷണയുക്തമായ ആദ്യ നോവലാണ് **ദുർഗേശനന്ദിനി**. ബങ്കിം ചന്ദ്ര ചാറ്റർജി(1838-94)യുടെ ആദ്യ നോവലാണിത്. 1865-ൽ പ്രസിദ്ധീകരിച്ച ഈ നോവലിന് ഗ്രന്ഥകർത്താവിന്റെ ജീവിതകാലത്തുതന്നെ പതിമൂന്ന് പതിപ്പുകളുണ്ടായി. 1881-ൽ ജി. എഫ്. ബ്രൌണും ഹരിപ്രസാദ് ശാസ്ത്രിയും ചേർന്ന് റോമൻ ലിപിയിലാക്കിയ ഈ നോവൽ താക്കർ സ്പിങ്ക് ആൻഡ് കമ്പനി പ്രസിദ്ധീകരിച്ചു.

## കഥ

അക്ബർ ചക്രവർത്തിയുടെ സേനാനായകനായ മാൻസിങ്ങിന്റെ മകൻ ജഗത്സിങ്ങിനെ നായകനാക്കി ഒരു ചരിത്രനോവലിന്റെ പ്രതീതി ജനിപ്പിക്കുന്നുണ്ടെങ്കിലും ദുർഗേശനന്ദിനിയിൽ ചരിത്രസത്യങ്ങൾ വളരെ കുറവാണ്. കഥാപാത്രങ്ങളും ചില സംഭവങ്ങളും ചരിത്രത്തിൽ ഉള്ളവതന്നെ. ബാക്കിയുള്ളതെല്ലാം സങ്കല്പവും ഭാവനയും മാത്രമാണ്. എങ്കിലും ദുർഗേശനന്ദിനിയുടെ രചന ബംഗാളിസാഹിത്യത്തിൽ ഏറെ ശ്രദ്ധേയമായി. ബംഗാളി സാഹിത്യത്തിലെ പാശ്ചാത്യരീതിയിലുള്ള ആദ്യ നോവലും ബംഗാളി ഗദ്യസാഹിത്യത്തിലെ ആദ്യ സർഗാത്മക സൃഷ്ടിയുമായിരുന്നു ഇത്. മലയാളമുൾപ്പെടെ അനേകം ഭാഷകളിൽ ദുർഗേശനന്ദിനിക്ക് പരിഭാഷകൾ ഉണ്ടായിട്ടുണ്ട്. സി.എസ്. സുബ്രഹ്മണ്യൻ പോറ്റിയാണ് മലയാളത്തിലേക്കു പരിഭാഷപ്പെടുത്തിയത്. ദ് ചീഫ്റ്റൺസ് ഡോട്ടർ എന്ന പേരിൽ 1880-ൽ ചന്ദ്ര മുക്കർജി ഇംഗ്ലീഷിലേക്കും ദുർഗേശനന്ദിനി എന്ന പേരിൽത്തന്നെ 1882-ൽ ജി. സിൻഹ ഹിന്ദിയിലേക്കും ഇത് പരിഭാഷപ്പെടുത്തി.

## പുറംകണ്ണികൾ
*http://vbsowmya.wordpress.com/2008/07/27/durgesh-nandini-bankim-chandra-chatterjee/
*http://www.facebook.com/pages/Durgeshnandini/189090211181814
*http://www.freeebook4u.net/2011/06/durgesh-nandini-by-bankim-chandra.html 
## അവലംബം

വർഗ്ഗം:ബംഗാളി നോവലുകൾ
ശുപ്തവജ്രാസനം

* വജ്രാസനത്തിൽ ഇരിക്കുക

* കാലുകൾ അതേ പടി വച്ച് പുറകിലേക്ക് കിടക്കുക.

* കൈകൾ മടക്കി തലക്ക് മുകളിലായി  മുട്ടുകൾ തമ്മിൽ പിടിക്കുക.

* സാവധാനത്തിൽ ശ്വാസം എടുക്കുക. കുറച്ചുനേരം പിടിച്ചതിനു ശേഷം ശ്വാസം സാവധാനത്തിൽ  വിടുക.

* ഉപ്പൂറ്റിയിൽ പിടിച്ചുകൊണ്ട് പതുക്കെ എണീക്കുക.

## അവലംബം

*യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
*Asana Pranayama Mudra Bandha  -Swami Satyananda Saraswati
*Yoga for health-NS Ravishankar, pustak mahal
*Light on Yoaga - B.K.S.  Iiyenkarngar	
*The path to holistic health – B.K.S.  Iiyenkarngar, DK books

വർഗ്ഗം:യോഗ
ടോക്കിയോ ആകാശ വൃക്ഷം

പുതിയ ടോക്കിയോ ഗോപുരം (New Tokyo Tower ) എന്നറിയപ്പെട്ടിരുന്ന **ടോക്കിയോ ആകാശ വൃക്ഷം** (Tokyo Sky Tree), ജപ്പാനിലെ ടോക്കിയോ നഗരത്തിൽ, സുമിഡ പ്രദേശത്തെ പ്രക്ഷേപണത്തിനും , രസ്ടരന്റിനും , നിരീക്ക്ഷണത്തിനുമായുള്ള വൻ ഗോപുരമാണ്. പൊക്കം 634 മീറ്റർ. 2012 ഫെബ്രുവരി 29 നാണ് ജപ്പാനിലെ ഏറ്റവും വലിയ ഈ ടവ്വറിന്റെ പണി പൂർത്തിയായത്. ലോകത്തിൽ ഇതിനേക്കാൾ ഉയരമുള്ള ടവ്വർ , ദുബായിയിൽ സ്ഥിതി ചെയ്യുന്ന 828 മീറ്റർ ഉയരമുള്ള ബുർജ് ഖലീഫ മാത്രമാണ്.

## അവലംബം


വർഗ്ഗം:ജപ്പാനിലെ അംബരചുംബികൾ
വർഗ്ഗം:ടോക്കിയോ
ളില ഡൊവ്ൻസ്

**ളില ഡൊവ്ൻസ്** എന്ന പേരിൽ കൂടുതലായറിയപ്പെടുന്ന (,  or ), **ആന ളില ഡൊവ്ൻസ് ശഞ്ചെശ്** (ജനനം സെപ്റ്റംബർ 19, 1968 ഇ ഓഅക്ഷക, മെക്സിക്കോ), ഒരു മെക്സിക്കോൻ ഗായികയും, ഗാനരചയിതാവുമാണ്‌.

## അവലംബം


## പുറത്തേയ്ക്കുള്ള

* Página oficial de Lila Downs

വർഗ്ഗം:പോപ്പ് സംഗീതജ്ഞർ
വർഗ്ഗം:പോപ്പ് ഗായകർ
വർഗ്ഗം:1968-ൽ ജനിച്ചവർ
മത്സ്യാസനം

* പത്മാസനത്തിലിരിക്കുക.

*പതുക്കെ പുറകിലേക്ക് കിടക്കുക.

* കൈകൾ തുടയുടെ അടിയില് വയ്ക്കുക.

* ശ്വാസം എടുത്തുകൊണ്ട് തലയും നെഞ്ചും ഉയർത്തുക.

* ശ്വാസം വിട്ടുകൊണ്ട് തലവളച്ച് തറയില് വയ്ക്കുക

* കൈമുട്ടിൽ ഊന്നി തല ഒന്നുകൂടി ഉള്ളിലേക്ക് വലിച്ചുവയ്ക്കുക.

* കൈകൾ തുടയുടെ അടിയിൽനിന്നും എടുത്ത് തുടയുടെ മുകളിൽ വയ്ക്കുക.

* സാധാരണ ശ്വാസത്തിൽ കുറച്ചുനേരം നിന്ന ശേഷം കൈകൾവീണ്ടും തുടയുടെ അടിയിൽ വയ്ക്കുക

* ശ്വാസം എടുത്തുകൊണ്ട് തലഉയർത്തുക.

* ശ്വാസം വിട്ടുകൊണ്ട് തല തരയിൽ വയ്ക്കുക.

* ശവാസനത്തിൽ വിശ്രമിക്കുക.
## അവലംബം

*Asana Pranayama Mudra Bandha  -Swami Satyananda Saraswati
*Light on Yoaga - B.K.S.  Iiyenkarngar	
*The path to holistic health – B.K.S.  Iiyenkarngar, DK books
*യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്

വർഗ്ഗം:യോഗ
ശീർഷാസനം

ഇംഗ്ലീഷില് *'Head stand pose* എന്ന് അറിയുന്നു .

*നിലത്ത് ഇരിക്കുക.
*കൈതണ്ടകൾ നിലത്ത് പതിച്ചു വയ്ക്കുക.
* കൈവിരലുകൾ കോർത്ത് പിടിക്കുക.
*തല കോർത്തു പിടിച്ച കൈകൾക്കിഇടയിൽ വയ്ക്കുക.
*അരക്കെട്ട് ഉയർത്തുക.
* കാലുകൾ പതുക്കെ പറ്റാവുന്നത്രയും തലയോട് അടുപ്പിച്ചു കൊണ്ടൂ വരിക.
*മുട്ടുകൾ മടക്കി കാലുകൾ മേല്പ്പോട്ട് ഉയര്ത്തുക.
*കാലുകൾ സാവധാനം നിവർത്തുക.
*ശരീരം തറയ്ക്ക് ലംബമാക്കുക.
*സാധാരണ ശ്വാസത്തിൽ ഒന്നോ രണ്ടോ മിനിട്ട് നിന്ന ശേഷം തിരിച്ചു വരിക.
## അവലംബം

*യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
*Asana Pranayama Mudra Bandha  -Swami Satyananda Saraswati
*Yoga for health - NS Ravishankar, pustak mahal
*Light on Yoaga - B.K.S.  Iiyenkarngar	
*The path to holistic health – B.K.S.  Iiyenkarngar, DK books

വർഗ്ഗം:യോഗ
ചിന്ത

thumb|right|ചിന്തിക്കുന്നു.
മനുഷ്യമനസ്സിന്റെ വ്യാപാരത്തിനാണു് **ചിന്ത** എന്നു പറയുന്നത്. ലോകത്തിൽ ഏറ്റവും വേഗതയുള്ളതെന്ന് ചിന്ത വിശേഷിപ്പിക്കപ്പെട്ടിട്ടുണ്ട്. "ചിന്തിച്ചാൽ ഒരന്തവുമില്ല ചിന്തിച്ചില്ലേൽ ഒരു കുന്തവുമില്ല" എന്നൊരു നാടൻ ചൊല്ല് ചിന്തയിലെ അപകടങ്ങളേയും അതിന്റെ ആവശ്യമില്ലായ്മയേയും പറ്റിയുണ്ട്. എങ്കിലും, ഏതു പ്രവൃത്തിയും, ചിന്തിച്ച് വരുംവരായ്ക മനസ്സിലാക്കി വേണം ചെയ്യാൻ എന്നതിനാൽ, എങ്കിലും ചിന്ത മനുഷ്യ മനസ്സുകൾക്ക് അത്യാവശ്യമാണെന്നും വാദിക്കപ്പെട്ടിട്ടുണ്ട്.

ചിന്തയുടെ പരിത്യാഗം ആത്മീയമായ ആത്മഹത്യയാകുമെന്ന് ആൽബർട്ട് ഷ്വൈറ്റ്സർ കരുതി.

"ഇന്നത്തെ ചെയ്ത്ത് ഇന്നലെ ചിന്ത...
നാളത്തെ ചെയ്ത്ത് ഇന്നിന്റെ ചിന്ത.."എന്ന പുതുച്ചൊല്ല് എല്ലാ കാലാകാലങ്ങളിൽ ചിന്തകൾക്കുള്ള പ്രാധാന്യത്തെ കുറിക്കുന്നു..

## അവലംബം


വർഗ്ഗം:ചിന്ത
ബദരിനാഥ് ക്ഷേത്രം

ഉത്തരഖണ്ടിലെ അളകനന്ദാ നദീതീരത്ത് സ്ഥിതി ചെയ്യുന്ന ഒരു ക്ഷേത്രമാണ് **ബദരീനാഥ്** അഥവാ **[[മഹാവിഷ്‌ണു|ബദരിനാരായണൻ]] ക്ഷേത്രം**. ഈ ക്ഷേത്രവും പരിസരവും ഹൈന്ദവവിശ്വാസമനുസരിച്ചുള്ള ചതുർധാമ തീർത്ഥാടനസ്ഥലങ്ങളിൽ ഒന്നാണ്. വൈഷ്ണവരുടെ 108 ദിവ്യ ദേശങ്ങളിൽ ഒന്നുമാണ് ബദരിനാഥ്. ഹിമാലയൻ പ്രദേശങ്ങളിലെ അതി കഠിനമായ കാലവസ്ഥയെത്തുടർന്ന് ക്ഷേത്രം ആറുമാസക്കാലം (ഏപ്രിൽ അവസാനം മുതൽ നവംബർ ആദ്യവാരം വരെ) മാത്രമേ തുറക്കുകയുള്ളൂ. ബദരിനാഥ്‌ ലെ മുഖ്യ പൂജാരി ദക്ഷിണ ഭാരതത്തിലെ കേരളത്തിലെ നമ്പൂതിരി സമുദായത്തിൽപ്പെട്ടവർ ആണ് . ഈ മുഖ്യ പൂജാരി റാവൽ (രാവൽജി) എന്ന് അറിയപ്പെടുന്നു.ഇപ്പോഴത്തെ റാവൽ  കണ്ണൂർ പിലാത്തറ വടക്കേചന്ദ്രമന ഇല്ലത്തെ ഈശ്വര പ്രസാദ് നമ്പൂതിരി  ആണ് .

വർഗ്ഗം:ഉത്തരാഖണ്ഡിലെ തീർഥാടനകേന്ദ്രങ്ങൾ
വർഗ്ഗം:ഉത്തരാഖണ്ഡിലെ ക്ഷേത്രങ്ങൾ
വർഗ്ഗം:ഛോട്ടാ ചാർധാം ക്ഷേത്രങ്ങൾ
വർഗ്ഗം:ചാർ ധാം ക്ഷേത്രങ്ങൾ
വർഗ്ഗം:ദിവ്യദേശങ്ങൾ
പരിവൃത്ത ത്രികോണാസനം

* കാലുകൾ മൂന്നടി അകത്തി വയ്ക്കുക.
* കൈകൾ ചുമലിന്റെ നിരപ്പിൽ രണ്ടു വശത്തേക്കും നീട്ടിപ്പിടിക്കുക.
* ശ്വാസം എടുത്തു കൊണ്ട്  ഇടതുവശത്തേയ്ക്ക് പറ്റാവുന്നത്ര തിരിയുക.
* ശ്വാസം വിട്ടുകൊണ്ട് കുനിഞ്ഞ് വലതു കൈ തറയിൽ പതിച്ചു വയ്ക്കുക, ഇടതു മുകളിലേയ്ക്ക് ഉയർത്തിപ്പിടിക്കുക.
* ഉയർത്തിപ്പിടിച്ച കൈയ്യിലേക്ക് നോക്കുക.
* സാധാരണ ശ്വാസത്തില് കറച്ചുനേരം നിന്നതിനുശേഷം ശ്വാസം എടുത്തുകൊണ്ട് നിവരുക.
* ശ്വാസം വിട്ടുകൊണ്ട് നേരെ വരിക.
* കൈകൾ താഴെയ്ക്ക് ഇട്ടുകൊണ്ട് വിശ്രമിക്കാം.

## ഗുണങ്ങൾ
*സുഷ്മനനാഡിക്ക് ആയാസം കിട്ടുന്നു.
*കണ്ണുകൾ, അരക്കെട്ട്, തുടകൾ, അടിവയർ, കൈകൾ എന്നിവയ്ക്ക് ആയാസം കിട്ടുന്നു.
*അരക്കെട്ടിനു വണ്ണം കുറയാൻ നല്ലതാണ്.
## അവലംബം

*യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
*Asana Pranayama Mudra Bandha  -Swami Satyananda Saraswati
*Yoga for health-NS Ravishankar, pustak mahal
*Light on Yoaga - B.K.S.  Iiyenkarngar	
*The path to holistic health – B.K.S.  Iiyenkarngar, DK books

വർഗ്ഗം:യോഗ
കരിമ്പനി

മാരകമായ ഒരു പകർച്ച വ്യാധിയാണ് **കരിമ്പനി** അഥവാ **കാലാ അസാർ** (ഇംഗ്ലീഷ്: **Visceral leishmaniasis**). **ഡം ഡം പനി** എന്നും ഈ രോഗം അറിയപ്പെടുന്നു. മലേറിയ കഴിഞ്ഞാൽ ലോകത്ത് ഏറ്റവും കൂടുതൽ കാണപ്പെടുന്ന മരണകാരണമായ പകർച്ച വ്യാധിയാണ് കരിമ്പനി. പ്രതിവർഷം ലോകത്ത്  50,000 പേരെങ്കിലും ഈ രോഗം മൂലം മരണമടയുന്നുണ്ടെന്നു കണക്കാക്കുന്നു.

മണലീച്ചയാണ് രോഗം പരത്തുന്നത്. പ്രധാന ആന്തരികാവയവങ്ങൾ, പ്ലീഹ, മജ്ജ, അസ്ഥികൾ മുതലായവയെയാണ് കരിമ്പനി ബാധിക്കുന്നത്.  ഈ രോഗം പിടിപെട്ടാൽ രക്തത്തിലെ ശ്വേത-അരുണ രക്താണുക്കൾ നശിക്കും. രോഗാണു ശരീരത്തിൽ പ്രവേശിച്ചാൽ തൊലി കറുത്ത് പോകുന്നത് കൊണ്ടാണ് ഈ രോഗത്തിന് കരിമ്പനി ('കറുത്ത പനി') എന്ന പേരു വന്നത്.
 
ലോകവ്യാപകമായി 76 രാജ്യങ്ങളിൽ കരിമ്പനി കാണപ്പെടുന്നുണ്ട്. ഇവയിൽ ഭൂരിപക്ഷവും ബംഗ്ലാദേശ്, ബ്രസീൽ, ഇന്ത്യ, സുഡാൻ എന്നീ രാജ്യങ്ങളിലാണ്. എത്യോപ്യ, കെനിയ, നേപ്പാൾ തുടങ്ങിയ രാജ്യങ്ങളിലും കരിമ്പനി വ്യാപകമായി കാണപ്പെടുന്നുണ്ട്. ഇന്ത്യയിൽ ബീഹാർ, ഒറീസ, പശ്ചിമബംഗാൾ എന്നീ സംസ്ഥാനങ്ങളിലാണ് ഈ രോഗം പ്രധാനമായും കണ്ടുവരുന്നത്. അത്യപൂർവ്വമായിട്ടാണെങ്കിലും കേരളത്തിലും കാലാ അസാർ റിപ്പോർട്ട് ചെയ്യപ്പെട്ടിട്ടുണ്ട്. 2011 ൽ കോഴിക്കോട് ഒളവണ്ണയിലെ മൂന്നരവയസ്സുകാരനിലാണ് സംസ്ഥാനത്ത് ഈ രോഗം ആദ്യമായി റിപ്പോർട്ട് ചെയ്തത്.

## ചികിത്സ
കരിമ്പനിക്കുള്ള ചികിത്സ നിലവിലുണ്ടെങ്കിലും വളരെ ചെലവേറിയതും എളുപ്പത്തിൽ ലഭ്യമല്ലാത്തതുമാണ്. എന്നാൽ ചികിത്സ ലഭിക്കാതെയിരുന്നാൽ രണ്ട് വർഷത്തിനുള്ളിൽ മരണം സംഭവിക്കാവുന്നതാണ്.

## പ്രതിരോധ വാക്സിൻ
കരിമ്പനിയെ പ്രതിരോധിക്കുവാനുള്ള വാക്സിൻ ആദ്യമായി വികസിപ്പിച്ചെടുത്തത്  അമേരിക്കയിലെ ഇൻഫെക്ഷസ് ഡിസീസ് റിസേർച്ച് ഇൻസ്റ്റിറ്റ്യൂട്ട് (IDRI) ആണ്. ഈ വാക്സിന്റെ ക്ലിനിക്കൽ പരീക്ഷണത്തിന്റെ ഒന്നാം ഘട്ടം അമേരിക്കയിലെ വാഷിങ്ടണിൽ ആരംഭിച്ചു. രണ്ടാം ഘട്ടം ഇന്ത്യയിലെ പൂനയിലാണ് ആസൂത്രണം ചെയ്തിരിക്കുന്നത്.

## പുറത്തേക്കുള്ള കണ്ണി
കാലാ അസാർ: ഇന്ത്യയിലും മറ്റ് ദക്ഷിണേഷ്യൻ രാജ്യങ്ങളിലും - ഒരു റിപ്പോർട്ട് 

## അവലംബം

വർഗ്ഗം:പരാദ രോഗങ്ങൾ
വർഗ്ഗം:പനി ഉണ്ടാക്കുന്ന രോഗങ്ങൾ
തരംഗിണി സ്റ്റുഡിയോ

ഗായകൻ യേശുദാസിന്റെ ഉടമസ്ഥതയിൽ ഉള്ള ഒരു സംഗീത റെക്കോർഡിംഗ് സ്റ്റുഡിയോ ആണ് **തരംഗിണി**. 1980-ൽ യേശുദാസിന്റെ ഉടമസ്ഥതയിൽ തിരുവനന്തപുരത്താണ് സ്ഥാപനം ആരംഭിച്ചത്. സ്റ്റീരിയോ സാങ്കേതിക വിദ്യയിലാണ് ഇവിടെ റിക്കോർഡിംഗ് നടത്തിയിരുന്നത്. മലയാളത്തിൽ ആദ്യമായി കാസറ്റ് വിപണിയിലെത്തിച്ചത് തരംഗിണിയാണ്. എച്ച്.എം.വി.യുടെ കുത്തക പൊളിച്ചടുക്കി എന്ന പ്രത്യേകതയും ഇതിനുണ്ട്. നിരവധി ആൽബങ്ങളാണ് തരംഗിണി ഇറക്കിയിട്ടുള്ളത്. അവയിൽ പലതും സൂപ്പർഹിറ്റുകളായി.

## ഇതും കാണുക
*വസന്തഗീതങ്ങൾ
*ചിൽഡ്രൻസ് സോങ്സ്

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ സംഗീത സ്റ്റുഡിയോകൾ
ചെമ്പരത്തി (ചലച്ചിത്രം)

മലയാറ്റൂർ രാമകൃഷ്ണന്റെ രചനയിൽ  പി.എൻ. മേനോൻ സംവിധാനം ചെയ്ത് 1972-ൽ പുറത്തിറങ്ങിയ മലയാളചലച്ചിത്രമാണ് ***ചെമ്പരത്തി***. രാഘവൻ, റോജാ രമണി, മധു എന്നിവർ കേന്ദ്രകഥാപാത്രങ്ങളെ അവതരിപ്പിച്ച ഈ ചിത്രം മലയാളനാട് വാരികയുടെ സ്ഥാപകനായ എസ്.കെ. നായരാണ് നിർമ്മിച്ചത്. ഈ ചിത്രത്തിന്റെ ലൊക്കേഷൻ അദ്ദേഹത്തിന്റെ തന്നെ കൊല്ലത്തുള്ള വീടിനടുത്തുള്ള പരിസരപ്രദേശമായിരുന്നു. ശരണമയ്യപ്പാ സ്വാമി എന്നഗാനം പാടുന്നതായി ചിത്രീകരിച്ച ക്ഷേത്രം തുമ്പറ ക്ഷേത്രവുമായിരുന്നു.    

## താരനിര

## പാട്ടരങ്ങ്
*വരികൾ:വയലാർ
*ഈണം:  ദേവരാജൻ

## പരാമർശങ്ങൾ

## പുറത്തേക്കുള്ള കണ്ണികൾ
*  
* 
* ''ചെമ്പരത്തി''  – മലയാളസംഗീതം.ഇൻഫോ

വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി.എൻ. മേനോൻ സംവിധാനം ചെയ്ത ചലച്ചിത്രങ്ങൾവർഗ്ഗം:വയലാർ -ദേവരാജൻ ഗാനങ്ങൾവർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:വയലാറിന്റെ ഗാനങ്ങൾ വർഗ്ഗം:തോപ്പിൽ ഭാസി തിരക്കഥയെഴുതിയ ചലച്ചിത്രങ്ങൾവർഗ്ഗം:മധു അഭിനയിച്ച മലയാളചലച്ചിത്രങ്ങൾവർഗ്ഗം:
വർഗ്ഗം:മലയാറ്റൂർ രാമകൃഷ്ണൻ കഥയെഴുതിയ ചലച്ചിത്രങ്ങൾ
വർഗ്ഗം:അശോക് കുമാർ ഛായാഗ്രഹണം ചെയ്ത ചലച്ചിത്രങ്ങൾ
കുട്ടി

ലഘുചിത്രം|കുട്ടി

ജനനം മുതൽ കൗമാരമാകും വരെയുള്ള മനുഷ്യശിശുവിനെയാണ് കുട്ടി എന്നതുകൊണ്ട് ഉദ്യേശിക്കുന്നത്. ഈ കാലയളവിൽ ശാരീരികവും മാനസികവും സാമൂഹികവുമായ ഒട്ടേറെ വളർച്ചാ മാറ്റങ്ങൾ സംഭവിക്കുന്നു. കുട്ടികളുടെ അവകാശങ്ങളെയും സംരക്ഷണത്തെയും സംബന്ധിച്ച് പല രാജ്യങ്ങളും പ്രത്യേക നിയമങ്ങളും വ്യവസ്ഥകളും കൊണ്ടുവന്നിട്ടുണ്ട്.  

 

ശിശു (Infant): ജനനം മുതൽ ഒരു വയസ്സു വരെയുള്ള കാലഘട്ടമാണിത്. ഈ ഘട്ടത്തിൽ കുഞ്ഞ് ചുറ്റുപാടുകളോട് പ്രതികരിക്കാൻ തുടങ്ങുന്നു. മുലയൂട്ടൽ, ഉറക്കം, സ്പർശം എന്നിവയിലൂടെയാണ് പ്രധാനമായും ലോകത്തെ മനസ്സിലാക്കുന്നത്. 

ചെറിയ കുട്ടി (Toddler): ഒന്ന് മുതൽ മൂന്ന് വയസ്സു വരെയുള്ള കാലഘട്ടമാണിത്. ഈ സമയത്താണ് കുട്ടി നടക്കാനും സംസാരിക്കാനും തുടങ്ങുന്നത്. ചുറ്റുമുള്ള കാര്യങ്ങൾ സ്വയം പര്യവേക്ഷണം ചെയ്യാനുള്ള താല്പര്യം ഈ ഘട്ടത്തിൽ വർദ്ധിക്കുന്നു. 

പ്രീ-സ്കൂൾ പ്രായം: മൂന്നു മുതൽ അഞ്ച് വയസ്സു വരെയുള്ള കാലഘട്ടമാണിത്. കളികളിലൂടെയും സാമൂഹിക ഇടപെടലുകളിലൂടെയും പഠനം നടക്കുന്ന ഒരു ഘട്ടമാണിത്. ചോദ്യങ്ങൾ ചോദിച്ചും പുതിയ കാര്യങ്ങൾ കണ്ടുപിടിച്ചും അവർ ലോകത്തെക്കുറിച്ച് കൂടുതൽ മനസ്സിലാക്കുന്നു. 

സ്കൂൾ പ്രായം: ആറു മുതൽ പന്ത്രണ്ട് വയസ്സു വരെയുള്ള കുട്ടികളാണ് ഈ വിഭാഗത്തിൽ വരുന്നത്. ഈ ഘട്ടത്തിൽ അവർക്ക് പുതിയ കാര്യങ്ങൾ വേഗത്തിൽ പഠിക്കാനും സുഹൃദ്ബന്ധങ്ങൾ സ്ഥാപിക്കാനും കഴിയും. അവരുടെ താല്പര്യങ്ങളും വ്യക്തിത്വവും രൂപപ്പെടാൻ തുടങ്ങുന്നത് ഈ ഘട്ടത്തിലാണ്. 

കൗമാരം (Adolescence): ഏകദേശം 12 വയസ്സു മുതൽ 18 വയസ്സു വരെയുള്ള കാലഘട്ടമാണിത്. ശാരീരികമായി പ്രായപൂർത്തിയാകുന്നതിനൊപ്പം മാനസികമായും വൈകാരികമായും വലിയ മാറ്റങ്ങൾ സംഭവിക്കുന്ന സമയമാണിത്. ഈ ഘട്ടത്തിൽ സ്വയം വ്യക്തിത്വം കണ്ടെത്താനുള്ള ശ്രമങ്ങളും, ഭാവി ലക്ഷ്യങ്ങളെക്കുറിച്ചുള്ള ചിന്തകളും ശക്തമാകും.
## പുറത്തേക്കുള്ള കണ്ണികൾ
നേര്യമംഗലം പാലം

ദക്ഷിണേന്ത്യയിലെ പ്രഥമ ആർച്ച് പാലമാണ് കേരളത്തിലെ എറണാകുളം - ഇടുക്കി ജില്ലകളെ തമ്മിൽ ബന്ധിപ്പിക്കുന്ന **നേര്യമംഗലം പാലം**. തിരുവിതാംകൂർ ഭരണാധികാരിയായിരുന്ന സേതു ലക്ഷ്മി ഭായിയുടെ കാലത്ത് 1924-ലാണ് പാലം നിർമ്മാണം ആരംഭിച്ചത്. 1935 മാർച്ച് 2-നാണ് ശ്രീചിത്തിരതിരുനാൾ രാമവർമ്മ പാലം ഗതാഗതത്തിനായി തുറന്നുകൊടുത്തത്. സുർഖി മിശ്രിതം ഉപയോഗിച്ചാണ് പാലം നിർമ്മിച്ചിരിക്കുന്നത്.

## ചരിത്രം

കൊച്ചിയിൽ നിന്നും തട്ടേക്കാട് - പൂയംകുട്ടി - മാങ്കുളം വഴിയായിരുന്നു മൂന്നാറിലേക്കുള്ള ആദ്യ പാത. ഹൈറേഞ്ചിൽ നിന്നും സുഗന്ധവ്യഞ്ജനങ്ങളടക്കം എല്ലാ വ്യാപാര-വ്യവഹാരങ്ങളും കൊച്ചിയിലേക്ക് എത്തിച്ചിരുന്നത് ഈ പാത വഴിയായിരുന്നു. പുതിയ പാതയിലുള്ള വിധം ചെങ്കുത്തായ കയറ്റങ്ങളോ വളവുകളോ ഈ പാതയിലുണ്ടായിരുന്നില്ല. 1924-ൽ ഉണ്ടായ പ്രകൃതിക്ഷോഭത്തിൽ രാജപാതയിലെ കരിന്തിരി മലയിടിഞ്ഞ് നമാവശേഷമായി. പൂയംകുട്ടി മുതൽ മാങ്കുളം വരെയുള്ള പാത വെള്ളപ്പൊക്കത്തിൽ തകർന്നടിഞ്ഞു. തന്മൂലം കൊച്ചിയുമായുള്ള വ്യാപാരബന്ധങ്ങൾ ഇല്ലാതായി. തുടർന്ന് ആലുവ മുതൽ മൂന്നാർ വരെ പുതിയ പാതയും പെരിയാറിനു കുറുകെ പുതിയ പാലവും നിർമ്മിക്കാൻ മഹാറാണി സേതു ലക്ഷ്മി ഭായി ഉത്തരവിട്ടു. സമീപവാസികളുടെ സഹകരണത്തോടെ പത്തു വർഷം കൊണ്ടാണ് നിർമ്മാണം പൂർത്തിയായത്. ഹൈറേഞ്ചിന്റെ വ്യാപാര - വ്യവസായ മേഖലയ്ക്കു പുതിയ കരുത്തു നൽകിക്കൊണ്ട് 1935 മാർച്ച് 2-നു ശ്രീചിത്തിരതിരുനാൾ രാമവർമ്മ പാലം ഗതാഗതത്തിനായി തുറന്നുകൊടുത്തു. സേതു ലക്ഷ്മി ഭായിയുടെ പേരിലാണ് പാലം നിർമ്മിച്ചിരിക്കുന്നത്. 1935-നു ശേഷം ഹൈറേഞ്ചിനുണ്ടായിട്ടുള്ള എല്ലാ വളർച്ചയിലും നേര്യമംഗലം പാലത്തിനു മുഖ്യപങ്കുണ്ട്. കേരളത്തിന്റെ വിവിധഭാഗങ്ങളിൽ നിന്നും ഹൈറേഞ്ചിലേക്കുള്ള കുടിയേറ്റത്തിനു വഴിയൊരുക്കിയതും നേര്യമംഗലം പാലമാണ്.

## നിർമ്മാണം
1924-ൽ നിർമ്മാണം ആരംഭിച്ച പാലം ശർക്കരയും ചുണ്ണാമ്പും കലർത്തിയുണ്ടാക്കുന്ന സുർഖിയും കരിങ്കല്ലും ഉപയോഗിച്ചാണ് നിർമ്മിച്ചത്. 5 സ്പാനുകളിലായാണ് പാലം നിർമ്മിച്ചിരിക്കുന്നത്. 4.9 മീറ്ററാണ് പാലത്തിലെ പാതയുടെ വീതി. 214 മീറ്ററാണ് പാലത്തിന്റെ ആകെ നീളം. പാലത്തിലെ ആർച്ചുകൾ സ്പാനുകളുമായി ബന്ധിപ്പിച്ചിരിക്കുന്നു.

## ചിത്രശാല

File:Neriamangalam_Bridge.JPG| പാലം നേര്യമംഗലം ഭാഗത്തുനിന്ന്
File:Neryamangalam_-_നേര്യമംഗലം-1.JPG|നേര്യമംഗലം പാലം
File:Neryamangalam_-_നേര്യമംഗലം-2.JPG|നേര്യമംഗലം പാലം
File:Neryamangalam_-_നേര്യമംഗലം-3.JPG|നേര്യമംഗലം പാലം
File:Aluva-Munnar_Road_-_ആലുവ_മൂന്നാർ_വഴി_-_റാണി_കല്ല്.JPG|റാണി കല്ല്



## അവലംബം

*  മെട്രോ മനോരമ, കൊച്ചി എഡിഷൻ, 2012 മാർച്ച് 2 (മാർച്ച് 2 വരെയുള്ള മാറ്റങ്ങൾക്ക് ലേഖനമാകെ ഇത് അവലംബമാണ്) 

## പുറത്തേക്കുള്ള കണ്ണികൾ

വർഗ്ഗം:എറണാകുളം ജില്ലയിലെ പാലങ്ങൾ
ആംഗ്ലോ-ജപ്പാൻ സഖ്യം

1902 ജനുവരി. 30-ന് ഗ്രേറ്റ്ബ്രിട്ടനും ജപ്പാനും തമ്മിൽ ഒപ്പുവച്ച സൗഹാർദസന്ധിയാണ് **ആംഗ്ലോ-ജപ്പാൻ സഖ്യം**. റഷ്യയുടെ ആക്രമണഭീഷണിയെയും പൂർവേഷ്യയിലേക്കുള്ള അവരുടെ സ്വാധീനതാവ്യാപനത്തെയും തടയുന്നതിനാണ്, ഗ്രേറ്റ് ബ്രിട്ടനും ജപ്പാനും തമ്മിൽ പരസ്പരസഹായത്തിൽ അധിഷ്ഠിതമായ ഈ പ്രതിരോധസന്ധിയിൽ ഒപ്പുവച്ചത്. ഗ്രേറ്റ്ബ്രിട്ടനു ചൈനയിലും, ജപ്പാന് കൊറിയയിലും ചൈനയിലും ഉണ്ടായിരുന്ന താത്പര്യങ്ങൾ സംരക്ഷിക്കുന്നതിൽ പരസ്പരസഹകരണം ഉറപ്പുവരുത്തുന്ന വ്യവസ്ഥകൾ ഈ സന്ധിയിൽ ഉൾ​പ്പെടുത്തിയിരുന്നു. 1904-ൽ റഷ്യാ-ജപ്പാൻ യുദ്ധകാലത്ത് ഈ സന്ധി ജപ്പാനു വളരെ സഹായകരമായിത്തീർന്നു. 1905-ൽ ഈ സന്ധി നവീകരിച്ചു; ഇന്ത്യയുൾ​പ്പെടെയുള്ള പൗരസ്ത്യരാജ്യങ്ങളെ ഈ സന്ധിയുടെ പരിധിയിൽ​പ്പെടുത്തുകയും കൊറിയയുടെമേലുള്ള ജപ്പാന്റെ ആധിപത്യം വ്യക്തമാക്കപ്പെടുകയും ചെയ്തു. 1910-ൽ കൊറിയയെ ജപ്പാന്റെ സാമ്രാജ്യവിഭാഗമാക്കിയതോടുകൂടി ആംഗ്ലോ-ജപ്പാൻസഖ്യം വീണ്ടും നവീകരിച്ചു (1911 ജൂലായ് 13); ഈ സഖ്യത്തിന്റെ കാലാവധി 10 വർഷമായി വ്യവസ്ഥ ചെയ്തിരുന്നു. സന്ധിയുടെ കാലാവധി അവസാനിപ്പിക്കുവാൻ ഗ്രേറ്റ് ബ്രിട്ടനോ ജപ്പാനോ ആവശ്യപ്പെടുന്നില്ലെങ്കിൽ കാലാവധിക്കുശേഷവും സന്ധി നിലവിലിരിക്കുമെന്നും ഇതിൽ വ്യവസ്ഥ ചെയ്യപ്പെട്ടു. ഈ സന്ധിവ്യവസ്ഥയനുസരിച്ച് ഒന്നാം ലോകയുദ്ധത്തിൽ ജപ്പാൻ പങ്കെടുത്തു (1914 ആഗസ്റ്റ് 23); വേഴ്സായ് സമാധാനസന്ധി, ലീഗ് ഒഫ് നേഷൻസിന്റെ രൂപീകരണത്തിനു വഴിതെളിച്ചതോടെ, ആംഗ്ലോ-ജപ്പാൻ സഖ്യത്തിന്റെ പ്രസക്തിയെപ്പറ്റി സന്ദേഹങ്ങൾ ഉയർന്നു. യു.എസ്സിലും ചൈനയിലും ഈ സന്ധി പല വിമർശനങ്ങൾക്കും കാരണമായി. 1921 ഡിസംബറിൽ വാഷിങ്ടൺ കോൺഫറൻസ്, ഒരു ചതുർശക്തിസന്ധി (Four Power Pacific Treaty) ഒപ്പുവയ്ക്കുന്നതിനു തീരുമാനിച്ചു. ഈ സന്ധിയിൽ യു.എസ്., ഗ്രേറ്റ് ബ്രിട്ടൻ, ഫ്രാൻസ്, ജപ്പാൻ എന്നീ നാലു രാഷ്ട്രങ്ങൾ ഒപ്പുവച്ചതോടെ, ആംഗ്ലോ-ജപ്പാൻ സന്ധി നിലവിലില്ലാതായി. 21 വർഷം വിദൂരപൗരസ്ത്യദേശത്ത് ഈ സൗഹാർദസന്ധി വളരെയധികം സ്വാധീനം ചെലുത്തിയിരുന്നു.

## പുറംകണ്ണികൾ
*http://histclo.com/essay/war/ww1/cou/jap/w1j-aja.html
*http://www.firstworldwar.com/source/anglojapanesealliance1902.htm
*http://www.allempires.com/article/index.php?q=anglo_japanese_alliance 
*http://www.britannica.com/EBchecked/topic/25071/Anglo-Japanese-Alliance
ആംഗ്ലോ-ഫ്രഞ്ച് സൗഹൃദധാരണ

ഗ്രേറ്റ്ബ്രിട്ടനും ഫ്രാൻസും തമ്മിലുണ്ടായിരുന്ന രൂക്ഷമായ അഭിപ്രായവ്യത്യാസങ്ങളും ശത്രുതയും അവസാനിപ്പിച്ച സൗഹൃദധാരണയാണ് **ആംഗ്ലോ-ഫ്രഞ്ച് സൗഹൃദധാരണ**. 1904 ഏപ്രിൽ 8-ന് ഇരുരാജ്യങ്ങളുടെയും പ്രതിനിധികൾ ചേർന്ന് ഒപ്പുവച്ച ഈ കരാറിന്റെ ഫലമായി ബ്രിട്ടനും ഫ്രാൻസും തമ്മിൽ രമ്യതയിലായി. പശ്ചിമാഫ്രിക്ക, മഡഗാസ്കർ, ന്യൂഹെബ്രിഡീസ് എന്നീ പ്രദേശങ്ങളിലെ ഭരണത്തിലും, ന്യൂഫൗണ്ട്ലൻഡിലെ മത്സ്യബന്ധനാവകാശത്തിലുള്ള തർക്കങ്ങളിലും ഒരു ഒത്തുതീർപ്പുണ്ടാക്കാൻ ഇരുരാജ്യക്കാർക്കും ഇതുമൂലം സാധിച്ചു. ഈജിപ്തിൽ ബ്രിട്ടൻ സ്വതന്ത്രനയം സ്വീകരിക്കുന്നതിൽ ഫ്രാൻസിനുണ്ടായിരുന്ന എതിർപ്പുകൾ ഇതോടെ അവസാനിച്ചു. അതുപോലെ, മൊറോക്കോയിൽ ഫ്രാൻസിന് ഇഷ്ടമുള്ള നടപടികൾ സ്വീകരിക്കുവാൻ ഗ്രേറ്റ് ബ്രിട്ടനും സ്വാതന്ത്ര്യം നൽകി. പക്ഷേ, മൊറോക്കോയിൽ കോട്ടകൊത്തളങ്ങൾ പണികഴിപ്പിക്കാനുള്ള അവകാശം ഫ്രാൻസിനു നൽകിയില്ല. ബ്രിട്ടീഷ് കോളനിയായിരുന്ന ജിബ്രാൾട്ടറിന്റെ സുരക്ഷിതത്വത്തിന് അതു ഹാനികരമായിരിക്കുമെന്നു ഗ്രേറ്റ് ബ്രിട്ടൻ കരുതി. സുഡാനിലെ ഫഷോഡ പട്ടണത്തിൻമേലുള്ള അവകാശത്തർക്കം ഗ്രേറ്റ് ബ്രിട്ടനും ഫ്രാൻസും തമ്മിൽ ഒരു യുദ്ധം ഉണ്ടാകാൻ വഴിയൊരുക്കി (1898). ഫ്രാൻസിന്റെ ശക്തിഹീനതകൊണ്ട് യുദ്ധംകൂടാതെതന്നെ ഗ്രേറ്റ്ബ്രിട്ടൻ ഈ തർക്കത്തിൽ വിജയിക്കയാണുണ്ടായത്. എന്നാൽ 1904-ലെ കരാറോടുകൂടി ഇരു രാജ്യങ്ങളും തമ്മിൽ ഇതു സംബന്ധിച്ചുണ്ടായിരുന്ന സംഘർഷാവസ്ഥയും അവസാനിച്ചു. 1903 ആഗസ്റ്റിൽ ആരംഭിച്ച സൗഹാർദസംഭാഷണങ്ങളിൽ ഗ്രേറ്റ് ബ്രിട്ടനെ പ്രതിനിധാനം ചെയ്തു ലാൻസ്ഡൗൺ പ്രഭുവും ക്രോമർ പ്രഭുവും (1841-1917) പങ്കെടുത്തു; ഫ്രാൻസിന്റെ പ്രതിനിധികൾ തിയോഫിൽ ദെൽകാസെ (1852-1923), പോൾ കാംബോൺ (1843-1924) എന്നിവരായിരുന്നു.

## പുറംകണ്ണികൾ
*http://www.britannica.com/EBchecked/topic/188822/Entente-Cordiale
*http://www.firstworldwar.com/source/ententecordiale1904.htm

വർഗ്ഗം:സൈനിക ഉടമ്പടികൾ
സ്നേഹം (ചലച്ചിത്രം)

ജയരാജിന്റെ സംവിധാനത്തിൽ ജയറാം നായകനായി 1998-ൽ പുറത്തിറങ്ങിയ ഒരു മലയാളചലച്ചിത്രമാണ് **സ്നേഹം**. ബിജു മേനോൻ, സിദ്ദിഖ്, രാജേന്ദ്രൻ, വി.കെ. ശ്രീരാമൻ, വാവച്ചൻ, ജോമോൾ, കസ്തൂരി, ലെന, കമലാദേവി എന്നിവരാണ് മറ്റു പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.

## കഥ
ഗ്രാമീണ പശ്ചാത്തലത്തിലുള്ള വടക്കേടത്തു തറവാടും, മൂത്തമകനും കാരണവസ്ഥാനക്കാരനുമായ പപ്പനും (ജയറാം) പപ്പന്റെ കുടുംബത്തിലും ചുരുങ്ങിയ കാലയളവിൽ ഉണ്ടാകുന്ന സംഭവങ്ങളാണ് ചിത്രത്തിൽ ഉൾക്കൊള്ളിച്ചിരിക്കുന്നത്.

## സംഗീതം
യൂസഫലി കേച്ചേരി എഴുതി പെരുമ്പാവൂർ ജി. രവീന്ദ്രനാഥ് സംഗീതം നൽകിയ ആറ് ഗാനങ്ങളാണ് ചിത്രത്തിലുള്ളത്. കെ.ജെ. യേശുദാസ്, രാധികാ തിലക്, സുധീപ് കുമാർ എന്നിവർ ഗാനങ്ങൾ ആലപിച്ചിരിക്കുന്നു.

### ഗാനങ്ങൾ
* *ദേവഭാവന മണ്ണിൽ...* - കെ.ജെ. യേശുദാസ്
* *കൈതപ്പൂമണം...* - രാധികാ തിലക്, സംഘം
* *കൊണ്ടോട്ടീന്നോടിവന്നേ...* - സുധീപ് കുമാർ
* *മറക്കാൻ കഴിഞ്ഞെങ്കിൽ...* - യേശുദാസ്
* *പേരറിയാത്തൊരു നൊമ്പരത്തെ...* - യേശുദാസ്
* * രാവ് നിലാപൂവ്...* - യേശുദാസ്

## അഭിനേതാക്കൾ
* ജയറാം - പത്മനാഭൻ നായർ (പപ്പൻ)
* ബിജു മേനോൻ - ശശിധരൻ നായർ (പപ്പന്റെ സഹോദരൻ)
* സിദ്ദിഖ് - ശിവൻകുട്ടി (പപ്പന്റെ സഹോദരീ ഭർത്താവ്)
* വി.കെ. ശ്രീരാമൻ - പപ്പന്റെ അമ്മാവൻ
* രാജേന്ദ്രൻ - മൊയ്തീനിക്ക (പപ്പന്റെ സുഹൃത്ത് )
* ജോമോൾ - മണിക്കുട്ടി (പപ്പന്റെ ഭാര്യ)
* കസ്തൂരി - പപ്പന്റെ മുറപ്പെണ്ണ്, ശശിയുടെ ഭാര്യ
* ലെന - മണിക്കുട്ടി (പപ്പന്റെ സഹോദരി)
* കമലാദേവി - പപ്പന്റെ അമ്മ
* വാവച്ചൻ - സമീപവാസി

## അണിയറപ്രവർത്തകർ
* സംവിധാനം - ജയരാജ്
* നിർമ്മാണം - ബാലു, കെ.ബി. രാജു
* കഥ, തിരക്കഥ, സംഭാഷണം - ടി.എ. റസാഖ്
* എഡിറ്റിങ് - ജി. മുരളി
* ഛായാഗ്രഹണം - എം.ജെ. രാധാകൃഷ്ണൻ
* വിതരണം - മുദ്ര ആർട്സ്, അനുപമ റിലീസ്
* ബാനർ - പ്രാർത്ഥന ഫിലിംസ്
* ഡിസൈൻ - കോളോണിയ

## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:1998-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജയരാജ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ജയറാം അഭിനയിച്ച മലയാളചലച്ചിത്രങ്ങൾ
വർഗ്ഗം:ജി. മുരളി ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:പെരുമ്പാവൂർ ജി. രവീന്ദ്രനാഥ് സംഗീതം നൽകിയ ചിത്രങ്ങൾ
വർഗ്ഗം:യൂസഫലി കച്ചേരിയുടെ ഗാനങ്ങൾ
വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ
വർഗ്ഗം:യൂസഫലി-രവീന്ദ്രനാഥ് ഗാനങ്ങൾ
മണിവത്തൂരിലെ ആയിരം ശിവരാത്രികൾ

1987ൽ ഫാസിലിന്റെ സംവിധാനത്തിൽ മമ്മൂട്ടിയും സുഹാസിനിയും കേന്ദ്രകഥാപാത്രങ്ങളെ അവതരിപ്പിച്ച് പുറത്തിറങ്ങിയ ചലച്ചിത്രമാണ് **മണിവത്തൂരിലെ ആയിരം ശിവരാത്രികൾ** മമ്മുട്ടി, സുഹാസിനി, സുകുമാരിതുടങ്ങിയവർ പ്രധാനവേഷങ്ങൾ അഭിനയിച്ച ഈ ചിത്രത്തിന്റെ ഗാനങ്ങൾ ഓ.എൻ വിയും സംഗീതം  എം.ബി. ശ്രീനിവാസനും കൈകാര്യം ചെയ്തു 
## കഥാതന്തു
13 വയസ്സുള്ള മകളോടൊത്ത്  ഡോ. വിനയചന്ദ്രൻ അവളുടെ മുത്തശ്ശനായ ജോൺസാമുവലിനെ കാണാൻ ഊട്ടിയിലെത്തുന്നു. അവളുടെ അമ്മയുടെ ശ്രാദ്ധദിവസമാണ് ഇവർ അവിടെയെത്തുന്നത്. അവിടെ ഉള്ള ഓരോവസ്തുവും വിനയനിൽ നീനയുടെ ഓർമ്മ നിറക്കുന്നു. അയാൾ ഒരു പള്ളിയിൽ വച്ച കാണുന്നതും അനുരക്തരാകുന്നതും വിഭിന്ന മതങ്ങളെങ്കിലും ബന്ധുക്കളൂടെ സമ്മതത്തോടെ തന്നെ വിവാഹം നടക്കുന്നതും അമ്മയെ കാണീക്കാനായി വിനയന്റെ ഗ്രാമമായ മണിവത്തൂരിൽ എത്തുന്ന  നീന അവിടെവെച്ച് ദീപത്തിൽ നിന്നും പടർന്ന തീയിൽ മരിക്കുന്നു. 

## താരനിര

## ഗാനങ്ങൾ
*ഗാനരചന - ഓ.എൻ.വി. കുറുപ്പ്,
*സംഗീതം - എം.ബി. ശ്രീനിവാസൻ

## അവലംബം

## ബാഹ്യകണ്ണികൾ
* 
* http://popcorn.oneindia.in/title/5706/manivathoorile-aayiram-sivarathrikal.html 

## ചിത്രം കാണുക
മണിവത്തൂരിലെ ആയിരം ശിവരാത്രികൾ 

വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഫാസിൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എം ബി ശ്രീനിവാസൻ സംഗീതം പകർന്ന ചലച്ചിത്രങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
വർഗ്ഗം:മമ്മുട്ടി-സുഹാസിനി ജോഡി
വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:ഓ എൻ വി- എം ബി എസ് ഗാനങ്ങൾ
വർഗ്ഗം:ടി. ആർ ശേഖർ ചിത്രസംയോജനം ചെയ്ത ചിത്രങ്ങൾ
വർഗ്ഗം:നവോദയ അപ്പച്ചൻ നിർമ്മിച്ച ചലച്ചിത്രങ്ങൾ
ദേവരാഗം

1996-ൽ ഭരതൻ സംവിധാനം ചെയ്ത് അരവിന്ദ് സ്വാമി, ശ്രീദേവി എന്നിവർ കേന്ദ്രകഥാപാത്രങ്ങളെ അവതരിപ്പിച്ച് പുറത്തിറങ്ങിയ ചലച്ചിത്രമാണ് ***ദേവരാഗം***.

## സംഗീതം
*ദേവപാദം തേടിടൂം
*എന്തരോ മഹാനു  , ബി. അരുന്ധതി
*കരിവരിവണ്ടുകൾ  , പി. ജയചന്ദ്രൻ
*ശശികല ചാർത്തിയ   - കെ.എസ്. ചിത്ര, എം.എം. കീരവാണി, ഡോൺ വിൻസന്റ്
*ശിശിരകാല  - കെ.എസ്. ചിത്ര, പി. ജയചന്ദ്രൻ
*താഴമ്പൂ   - സുജാത മോഹൻ, സിന്ധു
*യ യ യാ യാദവാ   - കെ.എസ്. ചിത്ര, പി. ഉണ്ണികൃഷ്ണൻ

## അവലംബം

## പുറത്തേക്കുള്ള കണ്ണികൾ
* 
* ''ദേവരാഗം''  – മലയാളസംഗീതം.ഇൻഫോ
* ''Devaraagam Soundtrack'' at Raaga

വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ
പാണിയേലി പോര്

എറണാകുളം ജില്ലയിലെ ഒരു വിനോദസഞ്ചാരകേന്ദ്രമാണ് **പാണിയേലി പോര്**. ജില്ലയിലെ പെരുമ്പാവൂരിൽ നിന്ന് ഏകദേശം 23 കിലോമീറ്റർ അകലെയായി കൂവപ്പടി ബ്ളോക്ക് പഞ്ചായത്തിലെ വേങ്ങൂർ ഗ്രാമപഞ്ചായത്തിൽ പെരിയാർ നദിയിലാണ് പോര് സ്ഥിതി ചെയ്യുന്നത്. പാറക്കെട്ടുകൾ നിറഞ്ഞ പെരിയാർ നദിയും അതിലെ ചെറിയ തുരുത്തുകളും വെള്ളച്ചാട്ടവും കല്ലോടികുഴികളും ഇവിടുത്തെ പ്രധാന ഘടകങ്ങളാണ്. 

thumb|right|degree=90|250px|പാണിയേലി പോരിന്റെ ഒരു ദൃശ്യം

കേരളത്തിലെ ടൂറിസം മാപ്പിൽ പാണിയേലി പോരിനു ഇതു വരെ സ്ഥാനം നൽകിയിട്ടില്ല. എങ്കിലും നിരവധി ആളുകൾ സന്ദർശിക്കുന്ന ഇവിടം അപകടം നിറഞ്ഞതാണ്. ജലം നിരന്തരം ഒഴുകുന്നതിനാൽ പാറക്കെട്ടുകളിൽ ശക്തമായ വഴുവഴുപ്പും പ്രദേശത്ത് വർദ്ധിച്ച അടിയൊഴുക്കുമാണ് അപടസാദ്ധ്യത വർദ്ധിപ്പിക്കുന്നത്. വലിയ പാറകളിൽ തുരന്നതു പോലുള്ള ഗർത്തങ്ങൾ പുറമേ പലപ്പോഴും ദൃശ്യമാകുന്നില്ല. ഇവിടെയും സമീപത്തുമായി ഇതുവരെ 90-ലധികം പേർ മരണപ്പെട്ടിട്ടുണ്ട്. മുന്നറിയിപ്പില്ലാതെ പലപ്പോഴും ഭൂതത്താൻ കെട്ട് അണക്കെട്ട് തുറന്നുവിടുന്നതിനാൽ പുഴയിലിറങ്ങുന്നത് നിരോധിച്ചിട്ടുണ്ട്.

## എത്തിച്ചേരാൻ
പെരുമ്പാവൂരിൽ നിന്ന്‌ കുറുപ്പംപടി, മനയ്‌ക്കപ്പടി, വേങ്ങൂർ, കൊമ്പനാട്‌, ക്രാരിയേലി തെക്കേക്കവല എന്നീ സ്‌ഥലങ്ങളിലൂടെ സഞ്ചരിച്ച് പാണിയേലിയിലെത്തിച്ചേരാം. വനം വകുപ്പിന്റെ കൗണ്ടറിൽ നിന്ന്‌ പാസ് മൂലമാണ് ഇവിടെ പ്രവേശനം അനുവദിച്ചിരിക്കുന്നത്. സമീപത്തായുള്ള വനം വകുപ്പ് ചെക്ക് പോസ്റ്റ് വരെയാണ് വാഹനങ്ങൾക്കു പ്രവേശനം. കോതമംഗലത്തുനിന്നും ഓടക്കാലിയിൽ  നിന്നുതിരിഞ്ഞ് ഓടക്കാലികവലയിലൂടെ മേയക്കപ്പാല ഇവിടെ നിന്ന്  ഏകദേശം 4 കിലോമീറ്റർ സഞ്ചരിച്ച് പാണീയേലിപോരിൽ എത്താവുന്നതാണ്

## കല്ലാടിക്കുഴി
thumb|right|degree=90|250px|ഒരു കല്ലാടിക്കുഴി
പാണിയേലിപോരിന്റെ ഒരാകർഷണമാണ് അവിടെയുള്ള കല്ലാടിക്കുഴികൾ. ശക്തമായ ഒഴുക്കിൽ പാറയുടെ മുകളിൽ പെട്ടുപോകുന്ന വലിയകല്ലുകൾ തിരിഞ്ഞു കുഴിരൂപപ്പെടുകയും പിന്നീട് അതിനകത്തുപെട്ടുപോകുന്ന കല്ലുകൾ അതിനകത്തുകിടന്നാടി കുഴി വലുതാകുകയും ചെയ്യുന്നു.

## ചിത്രശാല


ചിത്രം:Paniyeli Poru photo 1.jpg|പാണിയേലിപോരു ദൃശ്യം
പ്രമാണം:Kalladikuzhi.jpg|കല്ലാടിക്കുഴിയുടെ മറ്റൊരു ചിത്രം
ചിത്രം:Periyar river at paniyeli.jpg
ചിത്രം:Periyar at paniyeli1.jpg
ചിത്രം:Paaniyeliporu.jpg 
ചിത്രം:Paaniyeliporu6.jpg
ചിത്രം:Paaniyeliporu4.jpg 
ചിത്രം:Paniyeliporu2.jpg 
ചിത്രം:Paniyeliporu1.jpg 
ചിത്രം:Paaniyeliporu1.jpg
ചിത്രം:Paaniyeliporu2.jpg
ചിത്രം:Paaniyeliporu.jpg



## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ വെള്ളച്ചാട്ടങ്ങൾ
വിശുദ്ധ സ്തേഫാനോസ്

ക്രൈസ്തവ സഭയിലെ ആദ്യത്തെ രക്തസാക്ഷിയാണ് **വിശുദ്ധ സ്തേഫാനോസ്**. റോമൻ കത്തോലിക്ക, ആംഗ്ലിക്കൻ, ലൂഥറൻ, ഓറിയന്റൽ ഓർത്തഡോക്സ്, പൗരസ്ത്യ ഓർത്തഡോക്സ് എന്നീ ക്രൈസ്തവ സഭകൾ ഇദ്ദേഹത്തെ വിശുദ്ധനായി വണങ്ങുന്നു.

## രക്തസാക്ഷിത്വം
ചരിത്രകാരന്മാർ അനുമാനിക്കുന്നതു പ്രകാരം സ്തേഫാനോസിന്റെ മരണം ക്രിസ്തുവിന്റെ കുരിശുമരണത്തിനു ശേഷം ഏകദേശം ക്രി.വ. 34 - 35 കാലഘട്ടങ്ങളിൽ ആയിരുന്നു. ബൈബിളിലെ അപ്പസ്തോല പ്രവർത്തനങ്ങൾ ആറാം അധ്യായത്തിൽ, ആദിമ സഭയിൽ ജറുസലേം ദേവാലയത്തിൽ ഡീക്കന്മാരായി സേവനം അനുഷ്ഠിക്കാൻ നിയോഗിക്കപ്പെട്ട ഏഴുപേരിൽ ഒരാളായിരുന്നു ഇദ്ദേഹം. അന്നത്തെ യഹൂദ സമൂഹത്തിൽ അദ്ദേഹം ക്രിസ്തുവിനു വേണ്ടി പ്രഘോഷണം നടത്തുകയും അനേകം പേരെ ക്രൈസ്തവസഭയിലേക്ക് കൊണ്ടു വരുന്നതിൽ വിജയിക്കുകയും ചെയ്തു. സിനഗോഗിലെ അംഗങ്ങളുമായുള്ള തർക്കത്തെ തുടർന്ന് സ്തേഫാനോസിന്റെ പേരിൽ മതനിന്ദ ആരോപിക്കപ്പെട്ടു(). ദേവാലയത്തിനും നിയമത്തിനും എതിരെ സംസാരിച്ചു എന്ന ആരോപണങ്ങളെ തുടർന്ന് വിചാരണ ചെയ്യപ്പെട്ട സ്തേഫാനോസ്  മരണത്തിനു വിധിക്കപ്പെടുകയും കല്ലേറേറ്റു കൊല്ലപ്പെടുകയും ചെയ്തു.

## ഇന്ത്യയിലെ ദേവാലയം
ഇന്ത്യയിൽ ആദ്യമായി വി. എസ്ത്പ്പാനോസിന്റെ നാമത്തിൽ സ്ഥാപിക്കപ്പെട്ട ദേവാലയം കേരളത്തിലെ കോട്ടയം ജില്ലയിലെ ഉഴവൂരിൽ ആണ്. അത് സ്ഥാപിക്കപ്പെട്ടത് 1635 ൽ ആണ്. 
http://uzhavoorpally.org/  

കുടശ്ശനാട് സെന്റ് സ്റ്റീഫൻസ് ഓർത്തഡോക്സ് കത്തീഡ്രൽ (1677-ൽ)   വിശുദ്ധ സ്തേഫാനോസിന്റെ തിരുശ്ശേഷിപ്പ് സ്ഥാപിച്ചിട്ടുള്ള ഇന്ത്യയിലെ ആദ്യ ദേവാലയവും, മലങ്കരയിലെ ആദ്യത്തെ മാർ സ്തേഫാനോസ് സഹദായുടെ നാമത്തിലുള്ള തീർത്ഥാടനകേന്ദ്രവുമാണ്.
https://www.facebook.com/ssocksd

## അവലംബം

## പുറത്തേക്കുള്ള കണ്ണികൾ

*"St. Stephen, the First Martyr"
*
* "Apostle Stephen the Protomartyr"

വർഗ്ഗം:ക്രൈസ്തവസഭയിലെ വിശുദ്ധർ
വർഗ്ഗം:ബൈബിളിലെ കഥാപാത്രങ്ങൾ
കരിമ്പൻ

ഇടുക്കി ജില്ലയിലെ വാഴത്തോപ്പ് ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് **കരിമ്പൻ**. കൊച്ചി - മധുര ദേശീയപാത കരിമ്പനിലൂടെയാണ് കടന്നുപോകുന്നത്. പെരിയാറിനു കുറുകെയുള്ള ഇടുക്കി ജില്ലയിലെ ഏറ്റവും വലിയ പാലങ്ങളിൽ ഒന്നായ കരിമ്പൻ പാലം സ്ഥിതിചെയ്യുന്നത് ഇവിടെയാണ്.Karimban Kuthu Water Falls ചെറുതോണി, ഉപ്പുതോട്, ചുരുളി, ചാലിസിറ്റി, തടിയമ്പാട് കുട്ടപ്പൻ സിറ്റി, കൊച്ചു കരിമ്പൻ എന്നിവയാണ് സമീപ പ്രദേശങ്ങൾ.

## അവലംബം

## പുറത്തേക്കുള്ള കണ്ണികൾ
എച്ച്.ആർ. ഭരദ്വാജ്

2009 മുതൽ 2014 വരെ കർണാടക ഗവർണർ, 2012-2013 കാലയളവിൽ കേരളത്തിൻ്റെ അധിക ചുമതലയുള്ള ഗവർണറായിരുന്ന ഹരിയാനയിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവായിരുന്നു ** എച്ച്.ആർ.ഭരദ്വാജ്.(1937-2020) ** അഞ്ച് തവണ രാജ്യസഭാംഗം, നാലു തവണ കേന്ദ്ര മന്ത്രി എന്നീ നിലകളിലും പ്രവർത്തിച്ചിട്ടുണ്ട്.

## ജീവിതരേഖ
ഹരിയാനയിലെ റോത്തക്ക് ജില്ലയിലെ ഗഹി, സംപ്ല കിലോയിൽ  ജഗൻനാഥ് പ്രസാദ് ശർമ്മയുടേയും സർത്ഥി ദേവിയുടേയും മകനായി 1937 മെയ് 17ന് ജനിച്ചു. റോത്തക്കിലെ ജി.ബി.സി ഹൈസ്കൂൾ, ഷിംലയിലെ ബി.എം. കോളേജ്, ആഗ്ര, ചണ്ഡിഗഢിലെ പഞ്ചാബ് യൂണിവേഴ്സിറ്റി എന്നിവിടങ്ങളിൽ നിന്ന് വിദ്യാഭ്യാസം നേടിയ ഭരദ്വാജിൻ്റെ യോഗ്യത എം.എ.എൽ.എൽ.ബിയും നിയമത്തിൽ ഡോക്ട്രേറ്റുമാണ്.

ഒരു അഭിഭാഷകനായി ജീവിതമാരംഭിച്ച ഭരദ്വാജ് പിന്നീട് കോൺഗ്രസ് പാർട്ടിയിൽ ചേർന്ന് രാഷ്ട്രീയത്തിൽ പ്രവേശിച്ചു.
1982-ൽ മധ്യപ്രദേശിൽ നിന്ന് ആദ്യമായി രാജ്യസഭാംഗമായ ഭരദ്വാജ് പിന്നീട് തുടർച്ചയായി 5 തവണ രാജ്യസഭയിലെത്തി. 1984 മുതൽ 1989 വരെയും 1991 മുതൽ 1992 വരെയും 1992 മുതൽ 1996 വരെയും 2004 മുതൽ 2009 വരെയും കേന്ദ്രമന്ത്രിയായിരുന്നു.

ഇന്ത്യൻ ബാർ അസോസിയേഷൻ അംഗമായ ഭരദ്വാജ് 
ന്യൂ-ഡൽഹിയിലുള്ള ജില്ലാ കോടതി, ഹൈക്കോടതി, സുപ്രീം കോടതി ബാർ അസോസിയേഷനിലും അംഗമായിരുന്നു. 

2009 മുതൽ 2014 വരെ കർണാടക ഗവർണറായിരുന്ന ഭരദ്വാജ് 2012-2013 കാലയളവിൽ കേരളത്തിൻ്റെ അധിക ചുമതലയുള്ള ഗവർണറായും പ്രവർത്തിച്ചു.

** രചിച്ച പുസ്തകങ്ങൾ **

* Law, Lawyers and Judges
* Soul of India
* Crime, Criminal Justice and Human Rights

## മരണം
വാർധക്യ സഹജമായ അസുഖങ്ങൾക്ക് ചികിത്സയിലിരിക്കവെ 2020 മാർച്ച് 8ന് ഹൃദയാഘാതത്തെ തുടർന്ന് 
83-മത്തെ വയസിൽ അന്തരിച്ചു.

## അവലംബം

## പുറത്തേക്കുള്ള കണ്ണികൾ
വർഗ്ഗം:1937-ൽ ജനിച്ചവർ
വർഗ്ഗം:മേയ് 17-ന് ജനിച്ചവർ
വർഗ്ഗം:കേരളത്തിന്റെ ഗവർണ്ണർമാർ
വർഗ്ഗം:ഹരിയാനയിൽ നിന്നും രാജ്യസഭയിൽ അംഗമായവർ
വർഗ്ഗം:മധ്യപ്രദേശിൽ നിന്നും രാജ്യസഭയിൽ അംഗമായവർ
വർഗ്ഗം:2020-ൽ മരിച്ചവർ
വർഗ്ഗം:മാർച്ച് 8-ന് മരിച്ചവർ